text:
Aaron Chipatiso
Kukambani yePrime Seed Co tine mhando dzebhinzi dzakasiyana dzinonyanya kudyiwa dzakaoma (sugar beans) nedzinodyiwa dzichiri nyoro (greenbeans). Binzi dzakanakira utano sezvo dziine zvatingati zvidhinha zvinovaka muviri. Binzi dzinorimwa nguva dzose munzvimbo dzisingarohwi nechando kana kuti kubva munaNyamavhuvhu kusvikira muna Kukadzi munzvimbo dzinorova chando.
Kana mamiriro ekunze achidziya zviri pakati pe15-28°C, binzi dzinowanikwa kuPrime Seed Co dzinoita chaizvo dzichipa murimi gohwo rakanakisa. Bhinzi ndiyo “nyama yemugadheni” sezvo dzichipa chikafu chinovaka muviri chinonzi icho maprotein.
KuPrime Seed Co tine mbeu dzebhinzi dzakasiyana-siyana dzinosanganisa Sugarbonus, Bounty (dzinoomeswa), Volta, Adele, Salima, Makatini neCassidy (greenbeans dzichangoburwa). Idzi mbeu imando yepamusoro uye dzichipa gohwo rakakura. Ndinoda kutaura nezvemhando yebeans ine mukurumbira inonzi Sugarbonus, Bounty neVolta.
Sugarbonus neBounty:
Idzi ibhinzi dzekurima kunyanya mwaka uno watiri. Dzine gohwo rakanaka rinobva pa2.5 kusvikira pa3 tonnes pahekita.
Volta:
Volta ibhinzi dzinodyiwa dziri nyoro uye ndedze mhando yepamusoro inoshingingirira kuzvirwere zvakawanda. Volta inobereka zvakanyanyisa zvekuita 13 tonnes pahekita. Volta inotora mazuva 70 kuti uikohwe.
Adele:
Adele ibhinzi inobereka vana vakareba 14cm kusvikira 16cm.
Kurimwa kwebhinzi:
Bhinzi dzinodyarwa kubva muna Nyamavhuvhu kusvika kutanga kwaChivabvu. Bhinzi dzinotora mazuva 60-80 dziri mumunda kubva munguva yokudyarwa kusvika kukohwa. Bhinzi idzi dzinoda kudziya kwekunze kunova kuri pakati pe16-21 degrees celcius.
Bhinzi rinoda kurimwa muivhu rinofamba mvura nemhepo zvakasununguka (well drained soil) uye richichengetedza mvura zvakafanira (good soil retention moisture).
Ivhu racho rinofanira kuva nekakuvavirira nekakutapirira kari pakati pe5.5-6.0pH. Ndinokuridzira kuti ivhu riongorerwe navanamazvikokota vevhu kuitira kuti murimi azive kuvava kana kutapira kwevhu rake nguva ichipo sezvo panogona kuonekwa dambudziko muvhu macho, wobva wagadzirisa mwaka usati watanga.
Pakudyara panodiwa fetireza yepasi (Compound C) inoita 800-1000kgs pahekita imwe chete muivhu rakareruka, 400-500kgs pahekita muivhu rakakora. Kana iri fetireza yepamusoro (AN), shandisai 300kgs pahekita muvhu rakareruka inopatsanurwa mukudira kubva muvhiki rechitatu zvichienda mberi kusvikira nguva inotanga kubuda maruva.
Asiwo fertireza yepamusoro inoiswa iri shoma muvhu riya rinenge rakakora. Panodiwawo imwe mhando yefertireza yepamusoro inonzi Sulphate of Potash (S.O.P) inoiswa nehuhwandu hwe75-100kgs pahekita yoga yoga.
Huwandu hwechirimwa chebhinzi hunokuridzirwa pahekita i300 000 zvichireva kuti mbeu inodikanwa kuburitsa huwandu uhwu i65kgs kusvikira 100kgs.
Kana tichidyara bhinzi, tinokurudzira kudzikisa mbeu zvinoita izvo 25mm muivhu. Bhinzi idzi dzinoparadzaniswa 50-100mm mumutsara uye 400-600mm kubva pane rimwe raini kusvika pane rimwe. Rimirai bhinzi kumunda uri kunobva mhepo kana uchinge uchirima mbesa dzakasiyana-siyana kuitira kuderedza twumbuyu twakaita senhata uye zvirwere zvakaita serust.
Mvura yekudiridza inodiwa inoita iyo 300mm-500mm asi chakakosha kusadiridza zvishoma kana zvakanyanyisa nekuti zvinokonzera matambudziko akawanda pakurima bhinzi idzi sekudonha kwemaruva kana kubhenda kwebhinzi dzacho.
Murimi anokurudzirwa kutanga kukohwa bhinzi dzake kana pwapera mazuva gumi nemana kubva mukuita maruva.
Ruzivo urwu rwunowanikwa kumadhumeni enyu ePrime Seed Co ayo akatekeshera neZimbabwe yose.
Pakurima bhinzi murimi anofanirwa kugadzirira mishonga yekuuraya nhata netwumwe tunobhururuka twunonzi whitefly negonye rinonzi bean stem maggot.
Kana uchinge watenga mbeu yako inobva kuPrime Seed Co, zivisa murimisi wako wePrime Seed Co upakurirwe ruzivo rwuzere maererano nemarimirwo echirimwa ichocho zvigokupa gohwo rakanakisa. Iva murimi akarongeka anotenga mbeu yebhinzi inobva kuPrime Seed Co. Wana ruvizo kubva kunyanzvi dzekuPrime Seed Co tivandudze upfumi hwenyika.
Mari iri muvhu. Mari iri mumbeu dzePrime Seed Co. Kuti Prime Seed Co ndokuti mbeu. Rambai muchiverengwa zvinyorwa zvino kuti mudzidze zvakawanda kubva kunanamazvikokota vePrime Seed Co.
- Aaron Chipatiso murimisi kuPrime Seed Co uye anobatika pa: 0732 884 759.


c: text/html

text:
Mhinduro yesvondo rapera:
Tipe tsumo kana dimikira rinoenderana nekarungano kano:
Tsuro naGudo vakanga vaomerwa nehupenyu, saka vakanoba pamba yemupfumi. Gudo akasara achitarisa kuti hakuna vanhu vari kuuya here. Tsuro akapinda mukati akawana Tsoko achibawo. Tsuro akawirirana naTsoko kuti vabude nemumwe musiwo vachisiya Gudo. Pavakatiza, Tsoko akazoburitsira Tsuro pfuti akamutorera zvose zvavakanga vaba. Tsuro akarasisa hama yake Gudo akavimba naTsoko uyo akazomupindukira.
Tsumo yacho: Chawawana idya nehama, mutorwa ane hanganwa.
* * *
Svondo rino:
Tipe tsumo inoenderana nekarungano aka:
Mushure mekunge Tsoko anongedzera Tsuro nepfuti, akatora zvinhu zvese zvavakanga vaba, Tsuro akati, “Kuba hakubhadhare. Gudo ndichamuudza kuti chii?” Sezvo kunze kwakanga kwave kuyedza, Tsuro akakwira kombi akaenda kumba kwaGudo. Akawana Gudo achiverenga Kwayedza. Achiona Tsuro, Gudo akafara akati, “Tsuro uri mupenyu zvako? Pandakaona nguva dzafamba usina kudzoka ndakafunga kuti pamwe wabatwa ndichibva ndatiza. Ndiregererewo ufunge.” Tsuro akanyepedzera kushatirwa asi akafara kuti Gudo akanga asiri kuziva chokwadi chezvakaitika.
* * *
Mhinduro svondo rinouya.
Tumirai mhinduro panhare dzinoti: 0714 200 007

robotstxt: allowed

filter: keep


text:
September 26–October 2
MAPISAREMA 142-150
Rwiyo 134 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Jehovha Mukuru Uye Anofanira Kurumbidzwa Kwazvo”: (10 min.)
Pis 145:1-9—Ukuru hwaJehovha hahuna pahunogumira (w04 1/15 10 ¶3-4; 11 ¶7-8; 14 ¶20-21; 15 ¶2)
Pis 145:10-13—Vanhu vaJehovha vakavimbika vanomurumbidza (w04 1/15 16 ¶3-6)
Pis 145:14-16—Jehovha anotsigira uye anochengeta vanhu vake vakavimbika (w04 1/15 17-18 ¶10-14)
-
Kuchera Pfuma muShoko raMwari: (8 min.)
Pis 143:8—Vhesi iyi inotibatsira sei kuti tirarame zuva rimwe nerimwe tichikudza Mwari? (w10 1/15 21 ¶1)
Pis 150:6—Vhesi yekupedzisira yebhuku raMapisarema inotiudza kuti tiitei? (it-2-E 448)
Ndinodzidzei nezvaJehovha kubva pakuverenga Bhaibheri kwevhiki rino?
Ipfungwa dzipi dziri pakuverenga Bhaibheri kwevhiki rino dzandinogona kushandisa muushumiri?
-
Kuverenga Bhaibheri: (4 min. zvichidzika) Pis 145:1-21
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) 1Pe 5:7—Dzidzisa Chokwadi.
Paunodzokera: (4 min. zvichidzika) Pis 37:9-11—Dzidzisa Chokwadi.
Chidzidzo cheBhaibheri: (6 min. zvichidzika) fg chidzidzo 9, mubvunzo 2—Batsira waunodzidza naye kuona kuti angashandisa sei zvaadzidza.
KURARAMA KWECHIKRISTU
Rwiyo 99
“Kuvandudza Unyanzvi Hwedu Muushumiri
—Kukurudzira Vanofarira Kuti Vapinde Misangano”: (15 min.) Kukurukurirana. Ipai vateereri pepa rekukoka vanhu kumisangano, uye kurukurai muchidimbu zviri papeji 2. Varatidzei vhidhiyo yemuparidzi anenge achikoka munhu waanogara achiendesera magazini. Pedzisai nekukurukura bhokisi rakanzi “Zvatichapa Vanhu Muna October: Pepa Rekukoka Vanhu Kumisangano.”
Chidzidzo cheBhaibheri Cheungano: (30 min.) kr chits. 1 ¶11-20, chati yakanzi “Gorosi neMasora” uye yakanzi “Chizvarwa”
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 145 Nemunyengetero
Chiyeuchidzo: Tapota ridzai rwiyo urwu rwutsva rwose kamwe chete, mozoita kuti ungano iimbe pamunorwuridza kechipiri.


text:
Bhaibheri Harinyepi Panyaya Dzesainzi
Tingaziva Sei Kuti Bhaibheri Rinobva Kuna Mwari?
Kana Bhaibheri rakanyorwa naMwari rinofanira kunge rakasiyana nemamwe mabhuku ose akanyorwa nevanhu.
Sayenzi Inowirirana Nezviri muBhaibheri Here?
Sayenzi iri muBhaibheri ine painorasika here?
Bhaibheri Rasara Nenguva Here Kana Kuti Ritori Kumberi?
Bhaibheri harisi bhuku resainzi, asi zvarinotaura panyaya dzesainzi zvinogona kukushamisa.
Sayenzi Inokubatsira Sei?
Pfungwa yekuti “sayenzi inoratidza kuti Mwari haako” ndeyechokwadi here?
Ignaz Semmelweis
Nei vanhu vese vachifanira kutenda basa guru rakaitwa nemurume uyu?
Aristotle
Dzidziso dzake ndidzo dzakanga dzava kudzidziswa mumachechi enhema.


text:
Tingaratidza Sei Kuti Tinoda Jehovha?
“Tine rudo, nokuti Mwari akatanga kutida.”—1 JOH. 4:19.
NZIYO 56, 138
1, 2. Maererano nemuapostora Johani, Mwari akatibatsira sei kuona zvatinofanira kuita kuti tiratidze kuti tinomuda?
VANA vanowanzotevedzera zvavanoona zvichiitwa navanababa vavo. Muapostora Johani akanyora kuti, “tine rudo, nokuti Mwari akatanga kutida.” (1 Joh. 4:19) Saka zviri pachena kuti hapana munhu anopfuura Jehovha pakuratidza rudo uye rudo irworwo rwunoita kuti timudewo.
2 Mwari akaratidza sei kuti ndiye “akatanga kutida”? Muapostora Pauro akati: “Mwari anoratidza rudo rwake kwatiri pakuti, patakanga tichiri vatadzi, Kristu akatifira.” (VaR. 5:8) Jehovha akatibatsira kuti tinyatsonzwisisa chinonzi rudo nokuzvipira kwaakaita kupa Mwanakomana wake kuti atidzikinure. Saka munhu ane rudo anozvipira, ane rupo uye anofungawo zvakanakira vamwe. Chipo chorudzikinuro chatakapiwa naJehovha chinoita kuti tikwanise kuswedera pedyo naye uye tinobva tamudawo.—1 Joh. 4:10.
3, 4. Kuda kwatinoita Mwari kunofanira kunge kwakaita sei?
3 Rudo ndirwo chinhu chikuru paunhu hwaJehovha, ndosaka Jesu akaudza mumwe murume kuti murayiro wokutanga waMwari ndouyu: “Ida Jehovha Mwari wako nomwoyo wako wose nomweya wako wose nepfungwa dzako dzose uye nesimba rako rose.” (Mako 12:30) Mashoko aya aJesu anoratidza kuti kuda Mwari kunotangira mumwoyo medu. Jehovha haadi kuti tive nemwoyo miviri pakumushumira. Zvisinei, tinofanirawo kumuda nomweya wedu wose, nepfungwa dzedu dzose uye nesimba redu rose. Izvi zvinoreva kuti kuda Mwari hakufaniri kungogumira pamanzwiro atinenge tichiita mumwoyo. Tinofanirawo kukuratidza nemanamatiro atinoita uye nezviito zvedu zvose. Muprofita Mika akataura kuti izvi ndizvo zvatinotarisirwa naJehovha kuti tiite.—Verenga Mika 6:8.
4 Tinofanira kuda Baba vedu vokudenga kusvika papi? Tinofanira kuvada zvizere. Sezvakataurwa naJesu, mafungiro edu, zvose zvatinoita uye manamatiro edu, zvinofanira kuratidza kuti tinoda Jehovha. Munyaya yakapfuura takakurukura nezvenzira ina idzo Jehovha anoratidza nadzo kuti anoda chaizvo vana vake. Iye zvino ngatikurukurei kuti tingaratidza sei kuti tinoda Jehovha uye kuti tinofanira kuitei kuti tiwedzere kumuda.
TENDA ZVAUNOPIWA NAJEHOVHA
5. Patinofunga zvose zvatakaitirwa naJehovha, tinonzwa tichida kuitei?
5 Kana ukapiwa chipo unoita sei? Kazhinji kacho unotsvakawo nzira yokutenda nayo. Uyewo unoshandisa chipo chacho zvakanaka. Mudzidzi Jakobho akanyora kuti: “Zvipo zvose zvakanaka nezvinopiwa zvose zvakakwana zvinobva kumusoro, nokuti zvinoburuka zvichibva kuna Baba vezviedza zvokudenga, uye ivo havambochinji sokufamba kunoita mumvuri.” (Jak. 1:17) Jehovha anoramba achitipa zvinhu zvatinoda kuti tirarame uye tifare. Kutipa kwaanoita zvinhu izvi kunoita kuti timudewo.
6. VaIsraeri vaifanira kuitei kuti varambe vachikomborerwa naJehovha?
6 VaIsraeri vakapiwa makomborero akawanda naJehovha. Kwemazana emakore, Jehovha aivatungamirira nemitemo yake uye aivapa zvose zvavaida kuti vararame. (Dheut. 4:7, 8) Asi kuti varambe vachikomborerwa naJehovha, vaifanira kuteerera Mutemo wake, uyo waitaurawo kuti vaifanira kugara vachipa Jehovha zvinhu ‘zvakanaka kupfuura zvose pazvibereko zvaitanga kuibva zveminda yavo.’ (Eks. 23:19) Kupa zvinhu izvozvo kwairatidza kuti vaitenda rudo rwavairatidzwa naJehovha uye makomborero aaivapa.—Verenga Dheuteronomio 8:7-11.
7. Tingashandisa sei ‘zvinhu zvedu zvinokosha’ kuti tiratidze kuti tinoda Jehovha?
7 Mazuva ano hatichapi Jehovha zvibayiro sezvaipiwa nevaIsraeri, asi tinoratidza kuti tinomuda patinomukudza ‘nezvinhu zvedu zvinokosha.’ (Zvir. 3:9) Tingazviita sei? Imwe nzira ndeyokupa zvipo zvokutsigira basa roUmambo rinoitwa muungano yedu kana kuti munyika yose. Iyi inzira yakanaka chaizvo yokuratidza kuda kwatinoita Jehovha, pasinei nokuti tine zvinhu zvakawanda here kana kuti zvishoma. (2 VaK. 8:12) Asi panewo dzimwe nzira dzatingaratidza nadzo kuti tinoda Jehovha.
8, 9. Kuvimba kwatinoita naJehovha kwakabatana papi nokumuda kwatinoita? Taura muenzaniso.
8 Jesu akatiudza kuti tirambe tichitanga kutsvaka Umambo kwete kunetseka kuti tichadyei kana kuti tichapfekei. Akati Baba vedu vanonyatsoziva zvatinoda. (Mat. 6:31-33) Kuvimba kwatinoita nemashoko iwayo kunoratidzawo kuti tinoda Jehovha zvakadii, nokuti hazviiti kuti tide munhu watisingavimbi naye. (Pis. 143:8) Saka tinofanira kuzvibvunza kuti: ‘Zvinangwa zvangu uye mararamiro angu zvinoratidza here kuti ndinonyatsoda Jehovha? Zvandinoita zuva nezuva zvinoratidza here kuti ndinovimba kuti achandipa zvokurarama nazvo?’
9 Imwe hama inonzi Mike yakaratidza kuti inoda Jehovha uye kuti inovimba naye. Mike paaiva muduku akatanga kuva nechido chokushumira Mwari ari kune imwe nyika. Akazoroora akava nevana vaviri, asi chido chaaiva nacho hachina kumbopera. Mike akakurudzirwa chaizvo nenyaya dzaaiverenga dzaitaura nezvevamwe vakanoshumira kunodiwa vaparidzi vakawanda, saka iye nemhuri yake vakasarudza kusava nezvinhu zvakawanda muupenyu hwavo. Vakatengesa imba yavo vakanogara mune imwe duku. Mike aiva nekambani yaiita zvokuchenesa zvivako, saka akasarudza kuva nevanhu vashoma vaaiitira mabasa uye akaronga kuti azomaneja bhizimisi rake achishandisa Indaneti ava kune imwe nyika. Iye nemhuri yake vakazotama uye pashure pemakore maviri Mike akati: “Takanyatsoona kuti mashoko aJesu ari pana Mateu 6:33 ndeechokwadi.”
FUNGISISA ZVAUNODZIDZISWA NAMWARI
10. Sezvakaitika kuna Mambo Dhavhidhi, tinobatsirwa sei nokufungisisa zvatinodzidza nezvaJehovha?
10 Makore anenge 3 000 akapfuura, Mambo Dhavhidhi akabayiwa mwoyo nezvaakaona mumatenga. Akanyora kuti: “Matenga anozivisa kubwinya kwaMwari; nzvimbo huru yokudenga inozivisa basa remaoko ake.” Ashamiswa nouchenjeri huri muMutemo waMwari, akati: “Mutemo waJehovha wakakwana, unodzosa mweya. Chiyeuchidzo chaJehovha chakavimbika, chinochenjedza asina zivo.” Kufungisisa ikoko kwakabatsira sei Dhavhidhi? Akaenderera mberi achiti: “Mashoko omuromo wangu nokufungisisa kwomwoyo wangu ngazvive zvinofadza pamberi penyu, haiwa Jehovha, Dombo rangu noMudzikinuri wangu.” Izvi zvakaita kuti Dhavhidhi ave noukama hwepedyo naMwari.—Pis. 19:1, 7, 14.
11. Kuda Mwari kunofanira kuita kuti tiitei nezivo yakawanda yeMagwaro yaanotidzidzisa mazuva ano? (Ona mufananidzo uri panotangira nyaya ino.)
11 Mazuva ano, takakomborerwa chaizvo nokuziva zvakawanda nezvezvinhu zvakasikwa naJehovha uye kuzadziswa kwechinangwa chake. Nyika inokurudzira vanhu kuva nedzidzo yepamusoro, asi vakawanda vakasarudza kuva nedzidzo iyoyo vakaguma vasisina kutenda uye vasisadi Mwari. Zvisinei, Bhaibheri rinotikurudzira kuti tisangogumira pakuva nezivo, asi rinotikurudzirawo kuti tiwane uchenjeri nokunzwisisa. Izvi zvinoreva kuti tinofanira kudzidza kushandisa zivo yatakapiwa naMwari kuti itibatsire uye tibatsirewo vamwe. (Zvir. 4:5-7) Mwari “anoda kuti vanhu vemarudzi ose vaponeswe uye vasvike pakuva nezivo yakarurama pamusoro pechokwadi.” (1 Tim. 2:4) Tinoratidza kuti tinoda Jehovha patinoshanda nesimba kuudza vanhu vose nezveUmambo hwaMwari uye kubatsira kwahuchaita vanhu.—Verenga Pisarema 66:16, 17.
12. Shannon akaratidza sei kuti anoonga zvinhu zvine chokuita nokunamata zvatinopiwa naJehovha?
12 Kunyange vechiduku vanogonawo kuratidza kuti vanoda Jehovha kana vakakoshesa zvinhu zvine chokuita nokunamata zvaanotipa. Imwe hanzvadzi inonzi Shannon inotaura kuti payaiva nemakore 11, yakapinda rimwe Gungano Reruwa raiva nemusoro unoti “Kuzvipira Kwoumwari.” Shannon akapinda gungano iri pamwe chete nevabereki vake nemunin’ina wake aiva nemakore 10. Pane chimwe chikamu chegungano racho, vechiduku vakakumbirwa kuti vagare pavo voga.Shannon akaendawo kunogara ipapo kunyange zvazvo aiva nekakutya. Akazofara chaizvo vechiduku vose pavakapiwa bhuku rakanaka chaizvo rinonzi Mibvunzo Inobvunza Vechiduku—Mhinduro Dzinoshanda. Shannon akanzwa sei nezvechipo ichi chaakapiwa naJehovha Mwari? Anoti: “Ndakabva ndanyatsoona kuti Jehovha ariko uye kuti anondida chaizvo.” Shannon anotiwo: “Tinofara chaizvo kuti Mwari wedu Jehovha anotipa zvipo izvozvo zvakanaka!”
TEERERA JEHOVHA PAANOKUTSIURA UYE PAANOKURANGA
13, 14. Kana tichida Jehovha, tinoita sei paanotitsiura?
13 Bhaibheri rinotiyeuchidza kuti: “Jehovha anotsiura waanoda, sokutsiura kunoita baba mwanakomana wavanofarira.” (Zvir. 3:12) Saka tinofanira kuita sei kana tikatsiurwa naJehovha? Muapostora Pauro aitaura chokwadi paakanyora kuti: “Hapana kurangwa kunoita sokunofadza panguva ino, asi kunoshungurudza.” Pauro paakataura izvozvo akanga asingarevi kuti kurangwa hakuna zvakunobatsira, nokuti akazoti: ‘Asi pashure kunozoberekera vakarovedzwa nakwo chibereko chine rugare, iko kururama.’ (VaH. 12:11) Kana tichida Jehovha, hatifaniri kugumbuka kana akatipa zano uyewo hatifaniri kufunga kuti zano racho harishandi kwatiri. Izvi hazvisi nyore kune vamwe. Asi kana tichida Mwari, tichateerera paanotipa zano.
14 Mumazuva aMaraki, vaJudha vakawanda vakanga vasingateereri Mwari. Vaiziva zvaitaurwa neMutemo panyaya yokupa zvibayiro asi vakanga vasingachautevedzeri zvokuti Jehovha akatozovatsiura zvakasimba. (Verenga Maraki 1:12, 13.) Jehovha akaedza aedzazve kuvabatsira asi havana kuteerera, saka akavaudza kuti: “Ndichakutumiraiwo kutukwa, uye ndichatuka zvikomborero zvenyu. Chokwadi, ndatukawo chikomborero, nokuti mwoyo yenyu haisi kuva nehanya [nemurayiro wangu].” (Mar. 2:1, 2) Saka zviri pachena kuti kana tikava netsika yokusateerera zvatinoudzwa naJehovha uye tikafunga kuti zvaanotiudza hazvikoshi, zvinhu zvinogona kutiipira.
15. Mafungiro api ane vanhu vakawanda vari munyika mazuva ano atisingafaniri kuva nawo?
15 Nyika yaSatani inokurudzira vanhu kuti vangofunga zvakavanakira. Vakawanda havadi kutsiurwa uye havatombodi kuudzwa zvokuita. Vamwewo vanoteerera asi kuteerera kwacho ndokuya kwokungoti hapana zvokuita. Asi vaKristu vanokurudzirwa kuti varege “kuzvienzanisa nemamiriro ezvinhu epanguva ino.” Tinofanira kuziva “zvinodiwa naMwari” tozviita. (VaR. 12:2) Achishandisa sangano rake, Jehovha anotiudza mazano akawanda anotibatsira muupenyu. Somuenzaniso, tinoudzwa mabatiro atinofanira kuita munhu watisina kuroorana naye, kusarudza kwatingaita shamwari dzakanaka uye varaidzo yakanaka. Kana tikateerera mazano iwayo, tinenge tichiratidza kuti tinoonga Jehovha uye kuti tinomuda zvinobva pamwoyo.—Joh. 14:31; VaR. 6:17.
VIMBA NAJEHOVHA KUTI AKUBATSIRE UYE AKUDZIVIRIRE
16, 17. (a) Nei tichifanira kutanga tanzwa zvinofungwa naJehovha tisati taita zvisarudzo? (b) VaIsraeri vakaratidza sei kuti vakanga vasingadi Jehovha uye vasingavimbi naye?
16 Kana vana vadiki vakasangana nechinhu chinotyisa, zviri muropa kuti vamhanyire kuvabereki vavo. Asi pavanenge vachikura vanotanga kudzidza kushandisa pfungwa dzavo uye kuita zvisarudzo voga. Hapana chakaipa kuti vadaro nokuti ndiko kukura kwavanenge vachitoita. Zvisinei, vana vanonyatsowirirana nevabereki vavo vanoramba vachienda kwavari kuti vanopiwa mazano vasati vasarudza kuita chimwe chinhu. Baba vedu Jehovha vanotipawo rusununguko rwokusarudza zvatinoda. Asi nemhaka yokuti tinovimba navo zvizere uye tinovada, tinogara tichivakumbira kuti vatibatsire uye tinoita zvose zvatinogona kuti tizive zvavanofunga tisati taita chisarudzo. Kana tikavimba naJehovha, achatipa mudzimu wake mutsvene kuti utibatsire kuita zvakarurama.—VaF. 2:13.
17 Mumazuva aSamueri, vaIsraeri vakakundwa muhondo nevaFiristiya. Vakanga vari panguva yakaoma uye vaida kubatsirwa. Saka vakaitei? Vakati: “Ngatitorei areka yaJehovha yesungano kuShiro, kuti iuye pakati pedu uye itiponese pachanza chevavengi vedu.” Chii chakabva chaitika? “Pakaurayiwa varume zviuru makumi matatu vaifamba netsoka.” Uyewo, “Areka yaMwari yakatorwa.” (1 Sam. 4:2-4, 10, 11) VaIsraeri vanogona kunge vaifunga kuti kuenda neAreka kuhondo kwaizoita kuti Jehovha avabatsire uye avadzivirire. Asi vainge vasina kutsvaka kutungamirirwa naJehovha. Vaiita zvomusoro wavo uye izvozvo zvakavapinza mudambudziko.—Verenga Zvirevo 14:12.
18. Tinofanira kuona sei nyaya yokutsvaka kubatsirwa naJehovha?
18 Munyori wepisarema akaratidza kuti aida Jehovha uye aivimba naye paakanyora kuti: “Mirira Mwari, nokuti ndichamurumbidza soruponeso rwangu rukuru. Haiwa Mwari wangu, mweya wangu wapererwa netariro mukati mangu. Ndokusaka ndichikuyeukai.” (Pis. 42:5, 6) Unodawo Baba vedu vokudenga uye unovimba navo here? Kunyange kana uchidaro, unogona kuwedzera kuvimba navo sezvinotaurwa neBhaibheri parinoti: “Vimba naJehovha nomwoyo wako wose, urege kuvimba nokunzwisisa kwako. Funga nezvake munzira dzako dzose, uye iye acharuramisa makwara ako.”—Zvir. 3:5, 6.
19. Ndezvipi zvaunoda kuita kuti uratidze kuti unoda Jehovha?
19 Jehovha paakatanga kutida, akatiratidza muenzaniso wemadiro atinofanira kumuita. Ngatigarei tichifunga nezverudo rwake irworwo runopfuura chero rwaani zvake. Uye ngatirambei tichimuda ‘nomwoyo wedu wose nomweya wedu wose nepfungwa dzedu dzose uye nesimba redu rose.—Mako 12:30.


text:
Muzvinhu zvose zviri paIndaneti zvine chokuita nevhavha, kazhinji pane ngozi yekunyengedza. TheIndaneti inosanganisira kushandiswa kwevashandisi uye kugamuchira kwemashoko kune server. Somugumisiro, huwandu hwehutano hwewebhu hunotarisa kumushandisi uyekwete kugadzikana kwetsika. Nokuda kwechikonzero ichi, vanhu vanogadzira e-commerce webhusaiti iyo inogona kungoita mabasa aya nenzira yakaratidza,kusazvidza chokwadi chokuti vanhu vane vavariro dzakaipa vanogona kushandisawo mukana uyu. Somugumisiro, kuchengeteka kwewebsite yako uye yeyoVashandi venyu vanoenderana nekubudirira kwaunokwanisa kurwisana nekuedza kunetsa.
Kune nzira dzakawanda kuburikidza nevanhu vanoita zvavanoda. Hackers 'chinangwa ndechekutitsvaga kusina mvumo yekupinda muIndaneti uye kuwana ruzivo rwemashoko izvo zvisiri izvo zvinogara mu database database. Mune zvimwe zviitiko, vanogona kuedzakuunza webhusaiti pasi pasi uchishandisa botnets kana dzimwe nzira dzinotyisa. Vanhu vazhinji vari kuumba mawebsite akaita sebloggs kana e-commerce nzvimbo dzinoshamisikakuti vanotya vanoita sei hack. Kuti mumwe agadzire nzira uye nzira dzekudzivirira vanokanganisa, pane chikonzero chekunzwisisa kuti vanoita seihack websites.
Jack Miller, Mutungamiriri weKuteresi Achibudirira Semalt ,inotsanangura dzimwe nzira, izvo vanokuvadza vanoshandisa, sezasi:
Cross Site Inosangana (XSS)
Aya ndiwo magwaro ekubvunzurudza anokwanisa kumhanya pane sevha uye kurwisa kune ngozikombiyuta..Munhu anotengesa anotanga nekunyengedza muchengeti kuti aone kubatana kunokuvadza. Iyi link inoshandisa script mu browser, apomuchengeti anowana zvivako zvekushandisa mamwe maitiro. Semuenzaniso, mutengesi anogona kutora zvese zvakashandurwa pakushandura sepa passwords uye cache. The hackeranogonawo kushandisa shanduro yakafanana semakrofoni pamwe ne webcam remotely pasina kubvumirwa kweakakuvadzwa.
SQL Injection
Izvi zvinoshandiswa zvinoshandisa kuoma kweimwe mimwe mitauro. Ichikushandisa zvakanyanya mabasa emawebsite ane hurongwa hwekushaya maitiro. Semuenzaniso, nzvimbo ye PHP inogona kuzviisa pasi peSQL injection attack.Mufambi anenge achingoedza kuwana database yewebsite uye anowana zvose data. Ruzivo rwakadai se data data, user logins, uye chikweretiKadhi ruzivo runowanzosvibiswa nenzira iyi. Uyezve, anorwisa anogonawo kukanda, kuisa kana kugadzirisa masimi muzvikamu uye mitsaraye data yauri kushandisa. Mune dzimwe nguva, vaseki vangashandisa Packet kuronga, kwavanoba iyo data sezvo ichipfuura pakati pevharejiuye user.
Mhedziso
Patinoita mawebhusayithi, tinokundikana kuziva kuti kurasikirwa kwevashandi vanogonakuisa pamabhizimisi edu e-commerce. Somugumisiro, mawebsite akawanda anovakirwa kuti ashumire mutengi asina mupfungwa mupfungwa. Hackers vanogona kuitanzira dzakawanda pane webhusaiti, zvizhinji zvacho zvinogona kusanganisira kuba, kunyengera kana kushandiswa kwemashoko ega ega. Muchidimbu, kuchengeteka kwakosite, pamwe chete neyevashandi vako, zvinoenderana newe, muridzi uye admin. Yakawanda yekutsvaga Engine Optimization (SEO) miedzo inowedzera pakuwedzerakubvuma kwewebsite uye SERP kuonekwa. Vatengesi vanogona kukonzera pasi nzvimbo panzvimbo iyi. Ivo ruzivo munzira dzekunyengedzainogona kuchengetedza kukanganisa kwekambani yakawanda pamwe nekuwedzera simba rechiremera pane kutsvaga injini nekuda kwekuchengeteka.


text:
Dzimwe nguva nhema dzatinosangana nadzo muhupenyu hwedu dzinonditambudza. Apo ndange ndichida zvangu kukwira kombi kuti ndipinde muguta, mukomana anga achisheedzera kuti vanhu vakwire kombi yake ange achisheedzera achiti, ‘Huyai mukoma. Yazara. Handei. Yazara.’ Ndafamba ndichienda kukombi yake ndichida kuti ndimubvunze kuti ko kana yazara arikundidaizireiko, ndipo pandaona kuti kombi yake yange ine vatakurwa vatanhatu. Apa iye anenge achida vamwe gumi nevaviri kuti kombi yake inzi yazara. Ndamubvunza kuti sei achinyepera vanhu, iye ndokuti, ‘ibasa mudhara! Ndikasadaro vana vanofema mhepo kumba uku.’ Izvozvo vanhu vanga vakuuya vachipinda mukombi yake iye achienderera mberi nokusheedzera kuti yazara. Ndaramba kupinda mukombi yake. Ndamuudza kuti handipindi mukombi yemunhu anonyepa. Vamwe vatakurwa vanga vari mukombi vandiseka. Vandituka vachindipomera mhosva yekushaya chekumhanyira uye zvokuita mudhorobha. Vanga vachitonditi dai ndine chekumhanyira ingadai ndapinda mukombi ine munhu anonyepa kuti yazara iyo isati yazara. Yazouya imwe yangosheedzera kuti, ‘handei kutown,’ ndichibva ndapinda ndokusiya iya yokuti yazara iripo.
Tafamba kusvika mudhorobha. Rwendo rwangu rwanga rusingapereri ipapo, ndange ndichida kuenda kumaindasitiri ekuWorkington. Ikoko ndasangana neumwewo mukomana anga achidaidzira kombi yake achiti, ‘Two vasara. Two vasara.’ Ndafamba ndichienda kukombi iya ndokuwana kuti kombi yake yanga ichida vamwe vanhu vatanhatu kuti izare. Ndamubvunza zvakare kuti sei achinyepera vatakurwa zvakadaro, iye ndokuti, ‘Mashoko okushambadzira mudhara. Zvinotoda madegree nemadiploma izvi kuti tiwane mari. Handiti mauya henyu mudhara? Chikwirai tiende.’
Ndaramba kukwira kombi yake ndichiti handikwiri kombi yemunhu anonyepa. Zvikanzi nevanhu vanga vari mukomba, ndiri munhu asina chinangwa nehupenyu. Dai ndine chinangwa nehupenyu ingadai ndakwira pamwe chete navamwe. Ndazvibvunza zvangu kuti, ko ane chinangwa nehupenyu ndoupi anokwira kombi yaanoona kuti haina kuzara iyo ichinzi yazara kana munhu anoramba kuwira kombi inonzi yakazara iyo isina? Chinoputira vanhu chii chaizvo? Chinotipinza murima kunge tiri kumhanyira muchiedza? Kuti ndizvowo zvinoita kuti vanhu vamhanyire kunditambira chadonha iya inoitwa nemavhevhe anodonhedza emvuropu kana mari yekunyepera kuti vavhevhetedze vanhu here? Kana kuti ndizvo zvinoita kuti tisiye nhata dzinotisveta ropa dzichitisveta tichingoti ndizvo zvinoita kuti tirarame idzo dzichitotibira hutano hwedu sekubirwa kwatinoitwa nguva navakomana vamakombi tichikwidzwa kombi isina kuzara iyo ichinzi yazara? Kungwarawo here kwedu kunotikwidzisa, kombi izere nemanyepo?
Popular posts from this blog
Chiuno Hachina Murombo Muzukuru
Mumwe musi tigere zvedu pamba pedu kumusha kwedu, vaimbove mbuya vamai vakasvika pamba pedu. vakatiwana tigere zvedu mumumvuri wemba yekubikira. Mbuya vamai ava vanga vachangobva kurambana nasekuru vamai. Mhosva yavo yaiva yokunzi vainge vabatikidzwa varere nemukomana aishanda muchigayo chavo mumwe musi manheru apo vainge vaenda kunotora mari yebasa yezuva.
Pavakasvika mai vakandituma kuti ndindovatorera mvura yokunwa. ndakauya nayo ndokuvapa. Vapedza kutonhodza pahuro pavo vakataura nyaya zhinji chose nami ini ndakaterera zvangu. Ini ndaingoseka zvangu kana vataura panosetsa. Ko ini ndaidzigona dzavakadzi vakuru. Mbuya ava vakaita rombo rakanaka kuwana baba vasipo. Dai vakawana varipo dzose dzavakataura musi uyu dzisina kutaurwa kana neniwo ndisina kudzinzwa.
Pakazoti pava paya vasandurudza nyaya zhinji mbuya vamai vakati vavakuenda. Vakati sumu ndokutwasanudza skirt yavo nechekumagadziko uku. Apo vainge vava kufamba vachiti vachibuda chivanze mai vakabvunza vaimbova mbuya vavo ava m…
Pavakasvika mai vakandituma kuti ndindovatorera mvura yokunwa. ndakauya nayo ndokuvapa. Vapedza kutonhodza pahuro pavo vakataura nyaya zhinji chose nami ini ndakaterera zvangu. Ini ndaingoseka zvangu kana vataura panosetsa. Ko ini ndaidzigona dzavakadzi vakuru. Mbuya ava vakaita rombo rakanaka kuwana baba vasipo. Dai vakawana varipo dzose dzavakataura musi uyu dzisina kutaurwa kana neniwo ndisina kudzinzwa.
Pakazoti pava paya vasandurudza nyaya zhinji mbuya vamai vakati vavakuenda. Vakati sumu ndokutwasanudza skirt yavo nechekumagadziko uku. Apo vainge vava kufamba vachiti vachibuda chivanze mai vakabvunza vaimbova mbuya vavo ava m…


text:
Abel Ndooka —
SANGANO reZimbabwe Football Association (ZIFA) rinoti harina mari yekuti rigadze murairidzi wemaWarriors sezvo richizokundikanda kumutambirisa mwedzi wega-wega.
Kubva apo Kalisto Pasuwa akasiiswa basa rake neZifa rekurairidza maWarriors, sangano iri range richimbokumbira Norman Mapeza kubva kuFC Platinum naSunday Chidzambwa kuZPC Kariba kuti varairidze maWarriors mumitambo yakasiyana.
Muhurukuro neKwayedza svondo rino, mutevedzeri wemutungamiri weZifa — Omega Sibanda — anoti kushanda kwavari kuita nevarairidzi vezvimwe zvikwata zvemuPremier Soccer League zvinorakidza kuti sangano ravo harina mari uye kwavari zvakachipa sezvo varairidzi ava vasingazovabhadhare.
“Hatina mari zvatinogara tichitaura, tikagadza murairidzi anenge ave kutarisirwa kutambiriswa mari mwedzi wega-wega, isu hatizvikwanise nekuti mari yacho hapana. Saka tiri kutoshanda nevarairidzi vezvikwata zvinokwikwidza muPSL avo vatisingabhadhare, tinozongovapawo mari dzebhonasi kana vahwina. Tinototanga takumbira kuzvikwata zvavo kuti vangouye kuzorairidza mutambo mumwe chete kana miviri,” anodaro Sibanda.
Anoenderera mberi achiti sangano ravo riri kutemeswa musoro nezvikwereti zvakasiiwa nebhodhi raCuthbert Dube naJonathan Mashingaidze uye vari kutsvaga nzira dzekubhadhara zvikwereti izvi.
“Isu tichipinda, takasangana nezvikwereti zvevamwe zviri kutitemesa musoro zuva nezuva asi tiri kukwanisa kufambira mberi nebasa redu pazvese zvatinenge tichida. Izvi zvinozivikanwa nemunhu wese kuti hatina mari asi vamwe vanhu vanongogona kutaurisa chete, dai vachimbotipawo kana $0,25c chaiwo pamwe vaitigonera,” anodaro Sibanda.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
8 Mumazuva iwayo, pakwakanga kuine boka guru revanhu zvakare uye pavakanga vasina chinhu chokudya, akashevedza vadzidzi akati kwavari:+
2 “Ndinosiririswa+ neboka iri revanhu, nokuti atova mazuva matatu avaramba vari pedyo neni uye havana chokudya;
3 kana ndikavaendesa kumisha yavo vasina kudya, vachaziya mumugwagwa. Chokwadi, vamwe vavo vanobva kure.”
4 Asi vadzidzi vake vakamupindura kuti: “Munhu angakwanisa kugutisa vanhu ava nezvingwa zvinobva kupi munzvimbo ino isina vanhu?”+
5 Zvisinei iye akavabvunza kuti: “Mune zvingwa zvingani?” Ivo vakati: “Zvinomwe.”+
6 Zvino akarayira boka revanhu kuti ritsenhame pasi, akatora zvingwa zvinomwe, akaonga,+ akazvimedura, akatanga kuzvipa vadzidzi vake kuti vazvipe vanhu, ivo vakazvipa boka racho revanhu.+
7 Vaivawo nehove duku shoma; uye, adzikomborera, akavaudzawo kuti vadzipe vanhu.+
8 Naizvozvo vakadya, vakaguta, uye vakaunganidza zvimedu zvakasara, zvikaita matengu manomwe akazara.+
9 Asi pakanga paine varume vanenge zviuru zvina. Pakupedzisira akavaendesa.+
10 Akabva angokwira muchikepe nevadzidzi vake, vakapinda mumativi eDharimanuta.+
11 Zvino vaFarisi vakauya, vakatanga kuita nharo naye, vachitsvaka kwaari chiratidzo chinobva kudenga, kuti vamuedze.+
12 Naizvozvo akagomera+ neshungu, akati: “Chizvarwa ichi chinotsvakirei chiratidzo? Chokwadi ndinoti, Hapana chiratidzo chichapiwa chizvarwa ichi.”+
13 Naizvozvo akavasiya, akakwirazve muchikepe, akaenda mhiri.
14 Sezvineiwo, vakakanganwa kuenda nezvingwa, uye vakanga vasina chinhu muchikepe kunze kwechingwa chimwe chete.+
15 Zvino akatanga kuvarayira zvakajeka achiti: “Rambai makasvinura, chenjererai mbiriso yevaFarisi nembiriso yaHerodhi.”+
16 Naizvozvo vakatanga kuitirana nharo pamusoro pokuti vakanga vasina zvingwa.+
17 Achiona izvi, akati kwavari: “Nei muchiitirana nharo pamusoro pokusava kwenyu nezvingwa?+ Hamusati mava kunzwisisa nokuwana zvazvinoreva here? Mwoyo yenyu yakagomara pakunzwisisa here?+
18 ‘Kunyange muine maziso, hamuoni here; uye kunyange muine nzeve, hamunzwi here?’+ Uye hamuyeuki here,
19 pandakamedurira varume zviuru zvishanu zvingwa zvishanu,+ tswanda ngani dzakazara nezvimedu zvamakanhonga?” Ivo vakati kwaari: “Gumi nembiri.”+
20 “Pandakamedurira varume zviuru zvina zvingwa zvinomwe, makaunganidza matengu mangani akazara nezvimedu?” Ivo vakati kwaari: “Manomwe.”+
21 Naizvozvo akati kwavari: “Hamusati mava kunzwisisa here?”+
22 Zvino vakasvika kuBhetisaidha. Uye vanhu vakauya kwaari nebofu, vakamuteterera kuti aribate.+
23 Iye akabata bofu racho ruoko, akabuda naro kunze kwomusha, uye apfira mate+ pamaziso aro, akaisa maoko ake pariri, akatanga kuribvunza kuti: “Pane chauri kuona here?”
24 Murume wacho akatarira-tarira, akatanga kuti: “Ndiri kuona vanhu, nokuti ndiri kuona zvinhu zvakaita semiti, asi iri kufamba-famba.”
25 Akabva aisazve maoko ake pamaziso omurume wacho, murume wacho akanyatsoona, uye akaporeswa, uye akanga ava kunyatsoona zvinhu zvose.
26 Naizvozvo akamuendesa kumba, achiti: “Asi rega kupinda mumusha.”+
27 Zvino Jesu nevadzidzi vake vakaenda kumisha yeKesariya Firipi, uye vari munzira akatanga kubvunza vadzidzi vake, achiti kwavari: “Vanhu vari kuti ndini ani?”+
28 Ivo vakati kwaari: “Johani Mubhabhatidzi,+ uye vamwe, Eriya,+ vamwewo, Mumwe wevaprofita.”+
29 Zvino akavabvunza kuti: “Ko imi munoti ndini ani?” Achipindura, Petro akati kwaari: “Ndimi Kristu.”+
30 Akabva avarayira zvakasimba kuti varege kuudza chero munhu upi zvake nezvake.+
31 Uyewo, akatanga kuvadzidzisa kuti Mwanakomana womunhu anofanira kutambura zvinhu zvizhinji, orambwa nevarume vakuru nevapristi vakuru nevanyori ourayiwa,+ ozomuka kwapera mazuva matatu.+
32 Chokwadi, akanga achitaura mashoko iwayo asingavanzi. Asi Petro akaenda naye parutivi, akatanga kumutsiura.+
33 Iye akatendeuka, akatarira vadzidzi vake, akatsiura Petro, akati: “Enda shure kwangu, Satani, nokuti haufungi zvinofungwa naMwari, asi zviya zvinofungwa nevanhu.”+
34 Zvino akashevedza boka revanhu nevadzidzi vake, akati kwavari: “Kana munhu achida kunditevera, ngaazvirambe, atore danda rake rokutambudzikira, arambe achinditevera.+
35 Nokuti munhu wose anoda kuponesa mweya wake acharasikirwa nawo; asi munhu wose anorasikirwa nomweya wake nokuda kwangu nemashoko akanaka achauponesa.+
36 Chokwadi, zvinobatsirei kuti munhu awane nyika yose orasikirwa nomweya wake?+
37 Chokwadi, munhu angatsinhananisa mweya wake nechii?+
38 Nokuti munhu wose anonyara ini nemashoko angu muchizvarwa ichi choupombwe chinotadza, Mwanakomana womunhu achamunyarawo+ paanosvika ari mukubwinya kwaBaba vake aine ngirozi tsvene.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mako 8
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
18 Zvino ungano yose yevanakomana vaIsraeri yakaungana kuShiro,+ vakadzika tende rokusanganira ipapo,+ nyika yacho zvino zvayakanga yakundwa pamberi pavo.+
2 Asi pakati pevanakomana vaIsraeri pakanga pachine vakasara vaya vavakanga vasina kugovera nhaka yavo, kureva madzinza manomwe.
3 Naizvozvo Joshua akati kuvanakomana vaIsraeri: “Mucharega kupinda kuti muite kuti nyika yamakapiwa naJehovha Mwari wemadzitateguru enyu ive yenyu kusvikira rini?+
4 Wanai varume vatatu vedzinza rimwe nerimwe ndivatume, kuti vasimuke, vafambe-fambe munyika, vanyore mamiriro ayo maererano nenhaka yavo, uye vauye kwandiri.+
5 Ngavaigove pakati pavo kuti ive migove+ minomwe. Judha acharamba ari panharaunda yake kumaodzanyemba,+ uye imba yaJosefa icharamba iri panharaunda yavo kuchamhembe.+
6 Asi imi munyore mamiriro akaita nyika kuti ive migove minomwe, muiunze kuno kwandiri, uye ndichakukandirai mijenya+ pano pamberi paJehovha Mwari wedu.
7 Nokuti vaRevhi havana mugove pakati penyu,+ nokuti upristi hwaJehovha ndiyo nhaka yavo;+ uye Gadhi naRubheni+ nehafu yedzinza raManase+ vatora nhaka yavo mhiri kwaJodhani nechokumabvazuva, yavakapiwa naMosesi mushumiri waJehovha.”+
8 Naizvozvo varume vacho vakasimuka kuti vaende, Joshua akarayira+ vaya vakanga vachienda kunonyora mamiriro akaita nyika, achiti: “Endai mufambe-fambe munyika, munyore mamiriro ayo, mudzoke kwandiri, uye pano ndipo pandichakukandirai mijenya+ pamberi paJehovha muShiro.”+
9 Naizvozvo varume vacho vakaenda, vakafamba munyika yacho, vakanyora mamiriro ayo+ mubhuku maererano nemaguta kuva migove minomwe. Pashure vakaenda kuna Joshua kumusasa kuShiro,
10 Joshua akavakandira mijenya pamberi paJehovha+ ari muShiro. Nokudaro Joshua akagovera nyika yacho ipapo kuvanakomana vaIsraeri mumigove yavo.+
11 Zvino mugove+ wakabuda uri wedzinza revanakomana vaBhenjamini+ maererano nemhuri dzavo, uye nharaunda yomugove wavo yakava pakati pevanakomana vaJudha+ nevanakomana vaJosefa.+
12 Muganhu wavo wakava kurutivi rwokuchamhembe kubvira kuJodhani, uye muganhu wacho wakaenda kunzvimbo yakatenuka yeJeriko+ kuchamhembe, ukakwira gomo nechokumavirira, ukagumira kurenje reBheti-avheni.+
13 Muganhu wacho wakapfuura uchibva ipapo uchienda kuRuzi,+ kumaodzanyemba kwenzvimbo yakatenuka yeRuzi, kureva Bheteri;+ uye muganhu wacho wakaenda kuAtaroti-adhari+ pamusoro pegomo riri kumaodzanyemba kweBheti-horoni Rezasi.+
14 Muganhu wacho wakatarwa, ukapota nokurutivi rwokumavirira uchienda kumaodzanyemba kubvira pagomo rakatarisana neBheti-horoni kumaodzanyemba; uye wakagumira kuKiriyati-bhaari, kureva Kiriyati-jearimu,+ guta revanakomana vaJudha. Urwu ndirwo rutivi rwokumavirira.
15 Rutivi rwokumaodzanyemba rwaibvira kunogumira Kiriyati-jearimu, uye muganhu wacho wakabuda uchienda nechokumavirira uye wakabuda uchienda kuchitubu chemvura cheNeftoa.+
16 Muganhu wacho wakaenda kunogumira gomo rakatarisana nomupata womwanakomana waHinomu,+ uri mubani revaRefaimu+ kuchamhembe, ukaenda kumupata waHinomu, kunzvimbo yakatenuka yevaJebhusi+ kumaodzanyemba, ukaenda kuEni-rogeri.+
17 Wakatarwa uchienda kuchamhembe, ukabuda uchienda kuEni-shemeshi uye ukabuda uchienda kuGeriroti, iri pakatarisana nomukwidza weAdhumimu;+ uye wakaburuka uchienda kudombo+ raBhohani+ mwanakomana waRubheni.
18 Wakapfuurira kunzvimbo yakatenuka yokuchamhembe iri pakatarisana neArabha, ukaenda kuArabha.
19 Muganhu wacho wakapfuurira kunzvimbo yakatenuka yokuchamhembe kweBheti-hogra,+ uye (muganhu wacho) wakagumira panopinda nyika mugungwa kuchamhembe kweGungwa roMunyu+ kumugumo wokumaodzanyemba kwaJodhani. Uyu ndiwo waiva muganhu wokumaodzanyemba.
20 Rwizi rwaJodhani ndirwo rwaiva muganhu wawo kurutivi rwokumabvazuva. Iyi ndiyo yaiva nhaka yevanakomana vaBhenjamini maererano nemhuri dzavo, maererano nemiganhu yayo kumativi ose.
21 Maguta edzinza revanakomana vaBhenjamini maererano nemhuri dzavo aiva Jeriko+ neBheti-hogra neEmeki-kezizi,
22 neBheti-arabha+ neZemaraimu neBheteri,+
23 neAvhimu nePara neOfra,+
24 neKefa-amoni neOfni neGebha;+ maguta gumi nemaviri nemisha yawo.
25 Gibhiyoni+ neRama neBheeroti,
26 neMizpe+ neKefira+ neMoza,
27 neRekemu neIpeeri neTarara,
28 neZiira,+ Ha-erefi neJebhusi, kureva Jerusarema,+ Gibhiya+ neKiriyati; maguta gumi nemana nemisha yawo.
Iyi ndiyo yaiva nhaka yevanakomana vaBhenjamini maererano nemhuri dzavo.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Joshua 18
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mutungamiri wenyika yeCuba VaRaul Castro vazivisa kuti mukoma wavo uye vakambotungamira nyika iyi VaFidel Castro vashaya. Vange vave nemakore makumi mapfumbamwe.
VaFidel Castro vaitungamira hurumende yegutsaruzhinji iyo yakamboda kupidigurwa neAmerica ichishandisa vainge vapanduki asi izvi hazvina kubudirira.
Hondo yemuna 1961 iyi inozivikanwa nekuti Bay of Pigs. Muna 1962 Cuba yakanetsanawo zvakasimba neAmerica apo yainge yatenderana neSoviet Union kuti iise chombo chayo chenuclear muCuba. Izvi hazvina kufarirwa neAmerica iyo iri pedyo zvikuru nenyika yeCuba.
VaCastro vakakwanisa kurarama kusvika America yabvisa zvirango zvayakatemera Cuba muna Kurume 2016.
Mutungamiri wenyika yeAmerica VaBarack Obama pavakazivisa kuti zvirango zvabviswa vakabva vashanyira Cuba.
VaCastro varikutarisirwa kupiswa kusvika vaita dota nemusi weMugovera.
Ndiyani Fidel Castro?
VaFidel Castro vakaberekwa musi wa 13 Nyamavhuvhu 1926 vakakura kuita mumwe wevakatungamira kurwisa hurumende yehudzvanyiriri yaVaFulgencio Batista.
Vakatungamira magandanga akabvisa nechisimba hurumende VaBatista muna 1959.
Kudyidzana neZimbabwe neAfrica
Mumazuva ekutanga VaCastro vaidyidzana zvakanyanya nemutungamiri wenyika VaRobert Mugabe. Zimbabwe yaitumira vanhu kunodzidza kunyika yeCuba. Mazuva ano Cuba yange ichimbotumirawo madhokotera kuZimbabwe.
VaCastro vaitumirawo mauto kune dzimwe nyika dzakaita seAngola munguva yaizivikanwa kuti Cold War painetsana nyika dzaitsigira America nedzaitsigira Soviet Union.
Kuenda pamudyandigere
Kunyangwe vainge vakarimirana kumuganhu uye nyika yavo yakatemerwa zvirango neAmerica, VaCastro vakatungamira nyika yavo kubva muna 1959 kusvika muna 2008 apo vakaenda pamudyandigere vachisiya VaRaul Castro vachitora chigaro chekutungamira nyika. Vamwe vanoti VaCastro vakaita zvakawanda munyaya yedzidzo nezvehutano kusimudzira Cuba. Asi vamwe vanoti mukuita izvi vaityorawo kodzero dzevanopikisa.


text:
HARARE —
Mutungamiri weMavambo Kusile Dawn, kana kuti MKD, VaSimba Makoni, vanoti komiti yeparamende iri kutungamira kunyorwa kwebumbiro idzva remitemo yenyika yeCOPAC inofanira kubuditsa gwaro rezvakabvumiranwa nevatungamiri vemapato ari muhurumende.
Vachitaura nevatori venhau muHarare neChitatu, VaMakoni, vati COPAC inofanira kubuditsa gwaro rezvakawiriranwa pakati pevatungamiri vemapato ari muhurumende yemubatanidzwa kuitira kuti veruzhinji vasaite zvekunzwa nemakuhwa.
Mutungamiri wenyika,Va Robert Mugabe, mutungamiri wehurumende, uye vari mutungamiri weMDC-T, VaMorgan Tsvangirai, mutevedzeri wavo muhurumende, Va Arthur Mutambara, pamwe nemutungamiri werimwe bato reMDC duku, Va Welshman Ncube, vakabvumirana svondo rapera pane zvavanga vasiri kuwirirana mumapato avo panyaya yekunyorwa kuri kuitwa bumbiro idzva remitemo yenyika.
VaMakoni vanoti zvavari kuziva zvakawiriranwa nevatungamiri ava, kubudikidza nemashoko akaburitswa munhau zvinoratidza kuti vatungamiri ava vari kuda kuchengetedza zvigaro zvavo chete.
Va Makoni vanoti kana gwaro iri rabuda, bato ravo ndipo parichatora danho rekuti rotsigira here bumbiro iri kana kuti kwete.
Hatina kukwanisa kunzwa divi reCOPAC panyaya yegwaro iri.
VaMakoni vanoti zviri kutaurwa nemumwe wemasachigaro eCOPAC anomirira Zanu PF, Va Paul Mangwana, zvekuti kana bumbiro riri kunyorwa iri rikarambwa neveruzhinji pareferendamu pachaitwa sarudzo pachishandiswa bumbiro raivepo pasati paumbwa hurumende yemubatanidzwa, hazvisi pamutemo.
Bumbiro remitemo riri kushanda pari zvino rinodoma VaMugabe kuti ndivo vachange vari mutungamiri wenyika uku VaTsvangirai vari mutungamiri wehurumende. VaMakoni vati dare reparamende rinotofanira kuvandudza bumbiro iri kuitira kuti zviri kutaurwa naVaManagwana izvi zviitike.
Panyaya yesarudzo, VaMakoni vati vari kuronga kuumba mubatanidzwa wevanhu vari kurwira shanduko munyika uchapinda musarudzo dzakatarisirwa kuitwa gore rino.
VaMakoni vakakwikwidza musarudzo dzemuna 2008 vakazvimirira, asi vachitsigirwa nebato re MDC yaitungamirwa na Arthur Mutambara, VaWelshman Ncube vari munyori mukuru webato iri, zvakakonzera kuti pave nekupatsanurana kwemavhoti zvakazoita kuti paitwe sarudzo dzechipiri idzo dzisina kuzofambiswa zvakanaka pakazopedzisira paumbwa hurumende yemubatanidzwa.
Sangano re National Constitutional Assembly rinoti richakurudzira veruzhinji kuti vasatambire gwaro rebumbiro idzva pareferendamu ichaitwa munyika sezvarakaita pareferendamu yakaitwa muna Kukadzi 2000.
Asi dzimwe nyanzvi munyaya dzematongerwo enyika dzinoti izvi zvinogona kutadza kuitika rwendo rwuno nekuti NCA yakabatsirwa neMDC panwe nevashandi mureferendamu ya 2000.


text: Ko ndikweretesewo ka $500 dollars , ndokupa back kupera kwa June kana kutanga kwa July asi July haambopera ndisati ndakupa ndikatadza August its obvious , but still September ndine ka back pay katirikupiwa zvekuti ndikatokundikana ipapa definitely November ndukupa akupera because tinenge takupiwa Bonus plus nyangwe tikasapuwa December Inini ndopandirikupuwa round ndini ndiri kupedzisira ndobva ndatangwa futi kupiwa January saka January 2016 hapana pandingazombokurasisawo ndibatsirewo hama yangu , unongoziva kuti handigarise nezvikwereti . kkkkkk tumira sahwira wako anakidzwewo


text:
Bato rinopikisa reFreeZim Congress rinoti radzinga mubato mutungamiri webato iri, VaJoseph Busha, richivapomera mhosva yekudyidzana nemutungamiri wenyika, VaRobert Mugabe.
Zvinhu zvakaita manyama amire nerongo mubato rinopikisa reFreeZim Congress mushure mekunge dzimwe nhengo dzekomiti yepamusoro yebato iri ye national executive dzabuditsa gwaro rine mashoko ekuti mutungamiri webato iri, VaJoseph Busha, vabviswa pachinzvimbo chavo vachipomerwa mhosva yekudyidzana naVaMugabe.
Mashoko aburitswa nenhengo idzi anoti VaBusha vari kushanda zvakakomba neZanu PF kuitira kuti pasawumbwe mubatanidzwa wemapato anopikisa pachazosarudzwa mutungamiri mumwechete achakwikwidzana naVaMugabe musarudzo dzegore rinouya.
Zvichitevera kudzingwa kunonzi kwaitwa VaBusha, dzimwe nhengo dzekomiti yepamusoro yeFreeZim Congress dzabva dzadoma hutungamiri hutsva hwebato huchange huina VaPeter Svinurai avo vaimbova munyori mukuru mubato iri semutungamiri mutsva webato iri.
Gwaro raburitswa iri riri kupomera VaBusha mhosva yekutonga zvine hudzvanyariri mukati uye zvechizivano mukupihwa kwevanhu mabasa mubato.
Zvichitevera mashoko aburitswa nevari kunzi ndivo vave kufanobata chigaro chemunyori mukuru mubato iri, VaTendai Musora, VaBusha vanoti havasi kutambira kudzingwa kwavaitwa vachiti ndivo vacharamba vari mutungamiri weFreeZim Congress.
VaMusora vati VaBusha vakaburitsa mari inoita chiuru chemadhora yakange yakanangana nemhemberero dzebhaVhadhe raVaMugabe asi VaBusha vati ichi hachisi chokwadi.
VaMusora vatiwo VaBusha vari kupawo boka revechidiki reTajamuka mari yekuti varwisane nehurumende izvo zvarambwa naVaBusha pamwe nemutauriri weTajamuka, VaPromise Mkwananzi.
VaMkwananzi vaudza Studio 7 kuti mashoko ari kutaurwa nevamwe vari muFreeZim Congress aya ndeekuedza kusvibisa zita ravo.
Zvichitevera kudzinga kwavanoti vaita VaBusha, VaMusora vanoti ivo seFreeZim Congress yave kutungamirirwa naVaSvinurai vatove nehurongwa hwekuita kongiresi yebato ravo uye vacharamba vachidyidzana nemamwe mapato ari kushanda kuti pawumbwe mubatanidzwa wemapato anopikisa pamwe nemubatanidzwa wemapato anopikisa ari kurwira kuti mitemo inoona nezvekufambiswa kwesarudzo ivandudzwe ayo ari kushanda ari pasi peboka riri kuzvidaidza kuti National Election Reforms Agenda.


text:
Indaneti inopa mikana yakawanda yevanhu vari kutarisa vazhinjie-commerce websites kuti vaite zvavanoedza. Somuenzaniso, mamwe mabhizinesi ari kutora nzira yekutengeserana e-commerce, iyo inouya nevakawandakukwirira uye kuderera. Semuenzaniso, nzvimbo dzinoiswa pasi pevashandi. Vatengesi vanokanganisa kuchengetedza kwekuchengetedza nenzira dzakasiyana-siyana, izvo zvinogonesaivo kuti vawane kupinda kusina mvumo kune dzakasiyana-siyana zvekutengeserana kwe-e-commerce pamwe nekubva kure nekodzero yemutengi. Kuti ugare wakachengeteka kubvaidzi zvinopisa njere, iwe unoda kunzwisisa kuti dzinoshanda sei.
WordPress ndiyo inonyanya kugadziriswa kwehutano hwehutano. Somuenzaniso, WordPressowns about 24% yewebsite yepaIndaneti munyika yose. Vane hurumende iyi inokonzerwa nezvikonzero zvakawanda, izvo zvinoratidzika kuti zvinofadza bhizinesi ravo.WordPress ine zvigadzirwa zvakawanda nemapulagi ayo anoita kuti vashandisi vashandise maitiro akawanda eSOO nekambani yekudhinda internet. Zvisinei, sevanhu vakawandashandisa WordPress nokuda kwekuda kwavo webhusaiti, vanotengesa uye dzimwe njodzi dzekukuwana kuwana WordPress mgodi yegoridhe zvakare. ShokoPress rinozivikanwa uye rinokurumidza, iroinoita kuti ichinyore kana mamwe emapulagi ayo ari nyore. Munhu anokanganisa anogona kuwana ruzivo rwakanyanya kubva pane chero nzvimbo yega pasina kubvumirwa kwatenzi.
Oliver King, the Semalt Mutengi Wakabudirira Muteereri, anozarura mazano anotevera ekusimbisa WordPress kuchengetedza paunenge uita nzvimbo:
Gara uchikwanisa kusvika
Kushandisa virus yakachengeteka scanner inogona kuchengeta kombiyuta yako isina mahwanda nemavarasi..Zvakakosha kuve nechokwadi chokuti software iri mumashini yako ndiyo mapurogiramu akakodzera uye inovimbisa kuti vari kuita basa ravo chaiyo. Ndapotabvisa pakarepo purogiramu ipi neipi inotyisa iyo yakabva kwauri isingazikamwi iwe. Izvo zviyero zvakafanana zvinoshandiswa kune ve browsers zvakare. Usabvumira cheroplugin kuti uite pane browser yako. Vanogona kunge vane zvinyorwa, izvo zvinoshandura zvinoshamisa pamakombiyuta enyu.
Dzivisa spam uye phishing
Usanamatira chero chikwata pane email ye spam. Izvi zvinobatanidza kuita zvimwe zvemuchinjikwasite attack. Zvinogonawo kunge zvine zvigadziro, izvo zvineTrojans. Nzira yakawanda yekuchera vatengesi kazhinji inotumira rondedzero muneshoko rakanyorwa, iro rine Trojans. Sezvo mutengi anofara achizarura faira kuti aone zviri mukati maro, inofumura hutachiona hutachiwana husekombiyuta. Vanhu vazhinji vanorasikirwa nemashoko anokosha nenzira iyi. Hacked passwords anogonawo kuita zvinhu zvakawanda zvekunyengedza zvakadarosekutengesa mari.
Mhedziso
Patinogadzira mawebsite akawanda, ruzivo rwevashandi, pamwe nechinangwa chokupedzisira, kazhinjichinangwa chedu. Vakawanda vekutsvaga webhusaiti vanoisa pfungwa pa SEO uye vachiita kuti mutengi aende kuburikidza nekutenga nzira nyore nyore. Zvisinei, tinokundikana kufungamune mupfumi mupfungwa. Somugumisiro, kune 90977 pangozi yekutengesa inoitika maminitsi ose pamusoro peShokoPress nzvimbo. Zvakakosha kudzidza iyi nzira pamwe nekuita mawebsite edu akachengetedzeka uye huck proof. Iwe unogona kuita kuti site yako ive yakachengeteka yeShokoPress hackszvakadai sewe password spoofing pamwe chete nedzimwe nhanho kuedza kushandisa gwaro iri. Kuchengetedzwa kwewebsite yako uye yevashandi vako kunogona kurambain check. Uyezve, webhusaiti yakachengeteka inoita zvakanaka paSERPs ichiita SEO yako uye kushambadzira kuedza kunobereka michero.


text:
INQUIRY / ORDER
Vadiwa vanofamba,
Tinoda kukukoka kuti upinde mubhuku rekufambisa basa rako rekufamba muBasel neZurich online. Nokuda kweizvi, takaita kuti iwe uwane kubva kuTranservice Basel - Zurich fomu yekubhukidzirwa yepaIndaneti umo iwe ungatipa ruzivo rwako. Hatingazogoverana nemashoko ako neavo vatatu uye tinokutaurira iwe pachako munguva pfupi yakaita kuti iwe pachako uongorore chero zvese zvekutsvaga kwako newe.
Kune zvibvumirano zvakasiyana, tinokudana iwe pakarepo. Ndapota tiudzei
- kwaunoda kuenda
- uye nevanhu vangani vaunofamba
- panguva ipi iwe waunoda kucheneswa
Bhuku re limousine muBasel online
Iwe une zvido zvakasanangurwa pakusarudza makirosi edu here? Zvadaro tinotarisira kukuendesa nemotokari yemotokari yako panguva, kunyaradzwa uye nekuchengeteka kuenda kwako. Isu tinonyanya kugadzira rwendo rwedu sechinhu chisina kunaka uye chakanaka sezvinobvira kune vatasvi vedu. Chinonyanya kukosha kune vatyairi vedu ndokukuendesa kunzvimbo yako kuenda nguva nekuchengeteka. Zvechokwadi, kunze kwebasa rakanaka, tinewo hukuru hwekuchenjera.
Tende rako kubva Basa rekutumira Basel


text:
Simbisa Kutenda Kwako Mune Zvaunotarisira
“Kutenda kutarisira nechivimbo zvinhu zvinenge zvichitarisirwa.”—VAH. 11:1.
NZIYO: 81, 134
1, 2. (a) Tariro yevaKristu vechokwadi yakasiyana sei netariro yevanhu vari munyika yaSatani? (b) Mibvunzo ipi inokosha yatichakurukura?
VAKRISTU vechokwadi vane tariro yakazonaka! Pasinei nekuti takazodzwa here kana kuti tiri “mamwe makwai,” tose zvedu tinotarisira kuona chinangwa chaMwari chepakutanga chichizadzika uye zita raJehovha richitsveneswa. (Joh. 10:16; Mat. 6:9, 10) Izvi ndizvo zvinhu zvinonyanya kukosha zvatinotarisira. Tinotarisirawo kuzowana mubayiro watakavimbiswa weupenyu husingaperi ‘mumatenga matsva’ aMwari kana kuti ‘munyika yake itsva.’ (2 Pet. 3:13) Panguva ino, tinotarisira kuona vanhu vaMwari vachiwedzera kubudirira pakunamata.
2 Vanhu vakawanda vanewo tariro yavainayo, asi vangasava nechokwadi chekuti ichazombozadzika. Semuenzaniso, kunyange zvazvo vanhu vanoita zvekubheja vangatarisira kuhwina rotari, kashoma kuti vave nechokwadi chekuti vachaihwina. Asi kutenda kwechokwadi “kutarisira nechivimbo” kuti tariro yedu yechiKristu ichazadzika. (VaH. 11:1) Zvisinei, ungazvibvunza kuti, “Ndingava sei nechokwadi nezvandinotarisira? Uye zvinobatsirei kuva nekutenda kwakasimba mune zvandinotarisira?”
3. Kutenda kwechiKristu kunobva pachokwadi chipi?
3 Vanhu havaberekwi vaine kutenda uye hakungouyi kwega. Kuti tive nekutenda, tinofanira kubvumira mudzimu mutsvene waMwari kuti utungamirire mwoyo yedu. (VaG. 5:22) Bhaibheri haritauri kuti Jehovha ane kutenda kana kuti anofanira kuva nako. Nemhaka yekuti Jehovha ndiye wemasimbaose uye kuti ane uchenjeri, hapana chinomutadzisa kuzadzisa chinangwa chake. Baba vedu vane chokwadi nekuzadzika kwemakomborero avakavimbisa zvekuti kwavari anoita sekuti atovapo. Ndosaka vachiti: “Zvaitika!” (Verenga Zvakazarurwa 21:3-6.) Kutenda kwechiKristu kunobva pakuti Jehovha ‘ndiMwari akatendeka,’ anogara achiita zvaakavimbisa.—Dheut. 7:9.
DZIDZA KUBVA KUVANHU VAKARARAMA KARE VAIVA NEKUTENDA
4. Varume nevakadzi vakatendeka vakararama chiKristu chisati chavapo vaiva netariro ipi?
4 Chitsauko 11 chaVaHebheru chine mazita evarume nevakadzi 16 vaiva nekutenda. Munyori waro anotaura nezvavo uye nezvevamwe “vakanga vapupurirwa nokutenda kwavo.” (VaH. 11:39) Vese zvavo ‘vaitarisira nechivimbo’ kuti Mwari aizomutsa ‘mwana’ waakavimbisa kuti aparadze vavengi vaMwari vese uye azadzise chinangwa chaJehovha chepakutanga. (Gen. 3:15) Vanhu ava vakafa ‘mwana’ akavimbiswa, Jesu Kristu, asati avhura nzira yekuti vamwe vazorarama kudenga. (VaG. 3:16) Zvisinei, nemhaka yekuti zvakavimbiswa naJehovha hazvikundikani, vachamutswa kuti vazorarama upenyu husina chivi muparadhiso pasi pano.—Pis. 37:11; Isa. 26:19; Hos. 13:14.
5, 6. Abrahamu nemhuri yake vakaramba vakaisa pfungwa patariro ipi, uye vakaita sei kuti varambe vaine kutenda kwakasimba? (Ona mufananidzo uri panotangira nyaya ino.)
5 VaHebheru 11:13 inotaura nezvevamwe vakararama chiKristu chisati chavapo ichiti: “Ivava vose vakafa vachitenda, kunyange vasina kuwana kuzadzika kwezvipikirwa, asi vakazviona zviri kure, vakazvikwazisa.” Mumwe wavo aiva Abrahamu. Akaramba achiyeuka here tariro inofadza yekurarama pasi pekutonga ‘kwemwana’ akavimbiswa? Jesu akapindura mubvunzo iwoyo zvakajeka paakaudza vavengi vake kuti: “Abrahamu baba venyu vakafara kwazvo vachitarisira kuona zuva rangu, uye vakariona, vakafara.” (Joh. 8:56) Ndizvo zvakaitawo Sara, Isaka, Jakobho, nevamwewo vakaramba vakaisa pfungwa patariro yeUmambo hwaizouya, uhwo ‘Mwari ari muvaki nomuiti wahwo.’—VaH. 11:8-11.
6 Abrahamu nemhuri yake vakaita sei kuti varambe vaine kutenda kwakasimba? Vanofanira kunge vakadzidza nezvaMwari nekuteerera zvaitaurwa nevanhu vakuru vaiva nekutenda, nekuratidzwa zvimwe zvinhu naMwari, kana kuti nekuverenga zvinyorwa zvekare zvaivimbwa nazvo. Chinonyanya kukosha ndechekuti havana kukanganwa zvavakanga vadzidza asi vakakoshesa zvakavimbiswa naMwari uye vakafungisisa nezvazvo. Nemhaka yekuti tariro yavo yaiva yechokwadi, varume nevakadzi ava vakanga vakagadzirira kuti kunyange vakatambura vaizoramba vakavimbika kuna Mwari.
7. Zvii zvatinopiwa naJehovha kuti tive nekutenda kwakasimba, uye tinofanira kuitei nazvo?
7 Kuti kutenda kwedu kurambe kwakasimba, Jehovha akatipa Shoko rake rakakwana, Bhaibheri. Kuti ‘tifare’ uye ‘tibudirire’ tinofanira kugara tichiverenga Shoko raMwari, zuva nezuva kana zvichiita. (Pis. 1:1-3; verenga Mabasa 17:11.) Sezvaiita vanamati vaJehovha vakararama chiKristu chisati chavapo, tinofanira kuramba tichifungisisa zvakavimbiswa naMwari, toteerera zvaanotirayira. Jehovha anotikomborerawo nezvekudya zvekunamata zvakawanda zvaanotipa achishandisa “muranda akatendeka, akangwara.” (Mat. 24:45) Saka kana tikakoshesa zvatinodzidza kubva pazvinhu zvekunamata zvatinopiwa naJehovha, tichaita sevanhu vekare vaiva nekutenda, avo ‘vaiva nechivimbo’ nezvetariro yavo yeUmambo.
8. Kunyengetera kunosimbisa sei kutenda kwedu?
8 Kunyengetera kwaibatsirawo zvapupu zvakararama chiKristu chisati chavapo kuti zvirambe zviine kutenda kwakasimba. Kutenda kwavo kwakasimbiswa pavakaona kupindurwa kweminyengetero yavo naMwari. (Neh. 1:4, 11; Pis. 34:4, 15, 17; Dhan. 9:19-21) Isuwo tinogona kuudza Jehovha zvinotinetsa, tichiziva kuti achatinzwa, otisimbisa kuti titsungirire tichifara. Minyengetero yedu painopindurwa, kutenda kwedu kunowedzera kusimba. (Verenga 1 Johani 5:14, 15.) Sezvo kutenda kuri chimwe chezvinhu zvinoumba chibereko chemudzimu, tinofanira ‘kuramba tichikumbira’ mudzimu waMwari, sezvatakakurudzirwa naJesu kuti tiite.—Ruka 11:9, 13.
9. Kuwedzera pakuzvinyengeterera, tinofanirawo kunyengeterera vanaani?
9 Kunyange zvakadaro, minyengetero yedu haifaniri kuva yekungokumbira Mwari kuti atibatsire chete. Tinogonawo kuonga uye kurumbidza Jehovha nekuda ‘kwemabasa ake anoshamisa mazhinji zvekuti hatigoni kuarondedzera.’ (Pis. 40:5) Uyewo, minyengetero yedu inofanira kuratidza kuti ‘tinofunga vaya vari mujeri sekunge kuti takasungwa pamwe chete navo.’ Uye tinofanira kunyengeterera hama dzedu pasi rose, kunyanya ‘dziya dziri kutitungamirira.’ Zvinotibaya mwoyo patinoona Jehovha achipindura minyengetero yedu.—VaH. 13:3, 7.
VAKARAMBA KUTYORA MUTEMO WAMWARI
10. Tine mienzaniso ipi yevashumiri vaMwari vakaramba kutyora mutemo wake, uye chii chakavapa simba rekudaro?
10 Muchitsauko 11 chaVaHebheru, muapostora Pauro anotsanangura miedzo yakatsungirirwa nevashumiri vaJehovha vakawanda vasina kutaurwa nemazita. Semuenzaniso, anotaura nezvevakadzi vakafirwa nevanakomana vavo asi vakazovagamuchira kuburikidza nerumuko. Anobva ataurawo nezvevamwe “vakaramba kusunungurwa norumwe rudzikinuro, kuti vawane kumuka kuri nani.” (VaH. 11:35) Kunyange zvazvo tisingagoni kuva nechokwadi chekuti Pauro aitaura nezvavanaani, vamwe vakadai saNabhoti naZekariya vakatemwa nematombo kusvika vafa nekuti vaiteerera Mwari uye vaiita kuda kwake. (1 Madz. 21:3, 15; 2 Mak. 24:20, 21) Dhanieri neshamwari dzake vaiva nemukana ‘wekusunungurwa’ kudai vakatyora mutemo waMwari. Pane kudaro, kutenda kwavaiva nako musimba raMwari kwakaita kuti vakwanise ‘kudzivisa miromo yeshumba’ uye ‘kudzivisa simba remoto.’’—VaH. 11:33, 34; Dhan. 3:16-18, 20, 28; 6:13, 16, 21-23.
11. Vamwe vaprofita vakatsungirira miedzo ipi pamusana pekutenda kwavo?
11 Nemhaka yekutenda kwavo, vaprofita vakadai saMikaya naJeremiya, ‘vakaedzwa nekusekwa uye nekuiswa mujeri.’ Vamwe vakadai saEriya “vakadzungaira mumarenje nomumakomo nemapako nomuninga dzepanyika.” Vose zvavo vakatsungirira nekuti ‘vaiva nechivimbo nezvinhu zvavaitarisira.’—VaH. 11:1, 36-38; 1 Madz. 18:13; 22:24-27; Jer. 20:1, 2; 28:10, 11; 32:2.
12. Ndiani akaratidza muenzaniso mukuru wekutsungirira miedzo, uye chii chakamubatsira kuti adaro?
12 Pashure pekutsanangura nezvevarume nevakadzi vaiva nekutenda, Pauro akataura nezvemuenzaniso mukuru pane yose, Ishe wedu Jesu Kristu. VaHebheru 12:2 inoti: “Akatsungirira padanda rokutambudzikira nokuda kwomufaro wakaiswa pamberi pake, asina hanya nokunyadziswa, uye akagara kuruoko rworudyi rwechigaro choumambo chaMwari.” Tinofanira ‘kunyatsofunga’ muenzaniso waJesu wekutenda patinosangana nemiedzo yakakura zvikuru. (Verenga VaHebheru 12:3.) Vamwe vaKristu vepakutanga vakadai saAndipasi vakaurayirwa kutenda kwavo sezvakaitwa Jesu nekuti vakaramba kutyora mutemo waMwari. (Zvak. 2:13) Vaizowana mubayiro wekumutswa kuti vararame kudenga uye tariro iyoyo yaipfuura “kumuka kuri nani” kwaitarisirwa nevarume vaiva nekutenda vakararama chiKristu chisati chavapo. (VaH. 11:35) Pashure pekunge Umambo hwaberekwa muna 1914, vakazodzwa vose vakatendeka vainge vakarara murufu vakamutswa kuti vararame kudenga vachitonga pamwe chete naJesu.—Zvak. 20:4.
MIENZANISO YEKUTENDA YEMAZUVA ANO
13, 14. Rudolf Graichen akasangana nemiedzo ipi uye chii chakamubatsira kutsungirira?
13 Mamiriyoni evanamati vaMwari mazuva ano vari kutevedzera muenzaniso waJesu nekuramba vakaisa pfungwa patariro yavo uye nekusabvumira kuti miedzo ideredze kutenda kwavo. Funga nezvaRudolf Graichen, akaberekwa muna 1925 kuGermany. Aiyeuka mifananidzo yezvinhu zvemuBhaibheri yaiva pamadziro mumba make. Akanyora kuti: “Mumwe mufananidzo waiva nemhumhi negwayana, mbudzana neingwe, mhuru neshumba, zvese zviri murugare zvichitungamirirwa nemukomana mudiki. . . . Ndakaramba ndichiyeuka mifananidzo iyoyo.” (Isa. 11:6-9) Pasinei nekutambudzwa zvine utsinye kwemakore akawanda neNazi Gestapo uye neCommunist Stasi yekuEast Germany, Rudolf akaramba achitenda zvakasimba kuti paradhiso yepanyika ichavapo.
14 Mimwe miedzo yakasangana naRudolf kwaiva kufa kwaamai vake nechirwere chetyphus vari mumusasa wevasungwa muRavensbrück, uye kuona kutenda kwababa vake kuchiderera zvekusvika pakusaina gwaro rekuti vakanga vasisiri mumwe weZvapupu zvaJehovha. Paakabudiswa mujeri, Rudolf akava neropafadzo yekushumira semutariri wedunhu uye akazokokwa kuChikoro cheGiriyedhi. Akanzi anoshanda semumishinari kuChile, kwaakashumira semutariri wedunhu zvakare. Asi miedzo yaRudolf yakanga isati yapera. Papera gore abva kuchata nemumishinari ainzi Patsy, mwanasikana wavo akashaya. Mudzimai wake akazoshayawo aine makore 43 chete. Rudolf akatsungirira miedzo yose iyi, uye kunyange zvazvo akanga akwegura uye achirwara, aiva piyona wenguva dzose uye mukuru pakabuda nyaya yake youpenyu muNharireyomurindi yaAugust 1, 1997, mapeji 20-25. [1]
15. Tine mienzaniso ipi yeZvapupu zvaJehovha zviri kutsungirira kutambudzwa zvichifara?
15 Zvapupu zvaJehovha zvinoramba zvichifara mutariro yazvo pasinei nekutambudzwa zvakanyanya. Semuenzaniso, hama nehanzvadzi dzedu dzakawanda dziri mumajeri muEritrea, Singapore, neSouth Korea, kazhinji kacho nemhaka yekuita maererano nemashoko aJesu ekuti tisatora bakatwa. (Mat. 26:52) Pamazana evasungwa ava pana Isaac, Negede, naPaulos, avo vava nemakore anopfuura 20 vari mujeri kuEritrea. Hama idzi hadzina rusununguko rwekuchengeta vabereki vadzo vakwegura kana kuroora, asi dziri kuramba dzakavimbika pasinei nekubatwa neutsinye. Mufaro uri pazviso zvavo, sezvatinoona pawebsite yedu yejw.org, unoratidza kuti vari kuchengetedza kutenda kwavo kwakasimba. Kunyange magadhijeri avo ava kuvaremekedza.
16. Kutenda kwakasimba kunokudzivirira sei?
16 Vanhu vaJehovha vakawanda havana kumbobvira vatambudzwa zvakanyanya. Asi vane yavowo miedzo yekutenda. Vakawanda vakatsungirira urombo kana kuti vakatambura muhondo kana kuti vakawirwa nenjodzi dzinongoitika dzega. Vamwe vakatevedzera muenzaniso waAbrahamu, Isaka, Jakobho naMosesi pakuti vakasiya mukurumbira nepfuma kuti vaise pfungwa pakushumira Jehovha. Vanorwisa zvakasimba kuti vakunde muedzo wekuda kurarama upenyu hweumbozha hwekungoita zvakavanakira. Chii chiri kuita kuti vakwanise kudaro? Vanoda Jehovha uye vane kutenda kwakasimba muvimbiso yekuti achagadzirisa zvakaipa zvose uye achapa vashumiri vake vakatendeka mubayiro weupenyu husingaperi munyika itsva ine kururama.—Verenga Pisarema 37:5, 7, 9, 29.
17. Watsunga kuitei, uye chii chichakurukurwa munyaya inotevera?
17 Munyaya ino, taona kuti kufungisisa zvakavimbiswa naMwari uye kugara tichinyengetera kunoita sei kuti kutenda kwedu kurambe kwakasimba. Izvozvo zvichaita kuti tikwanise kutsungirira miedzo yekutenda sezvatinoramba takaisa pfungwa patariro yedu yechiKristu tiine “chivimbo.” Asi kutsanangurwa kunoitwa kutenda muBhaibheri kunosanganisira zvakawanda, sezvatichaona munyaya inotevera.
^ [1] (ndima 14) Onawo nyaya inoti “Despite Trials, My Hope Has Remained Bright” iri muAwake! yaApril 22, 2002, inotaura nezveupenyu hwaAndrej Hanák wekuSlovakia.


text:
NHARIREYOMURINDI April 2015 | Ungada Here Kudzidza Bhaibheri?
Mamiriyoni evanhu pasi rose ari kubatsirwa nechirongwa chekudzidza Bhaibheri cheZvapupu zvaJehovha. Onawo kuti chingakubatsirawo sei.
NYAYA IRI PAKAVHA
Nei Uchifanira Kudzidza Bhaibheri?
Wakambova nekapfungwa kekuti, ‘Handina nguva yacho,’ kana kuti ‘Ndinotya kuzokunyeperai’ here?
Chirongwa Chekudzidza Bhaibheri Chemunhu Wose
Wana mhinduro dzemibvunzo 8 inowanzobvunzwa nezvebasa iri rekudzidzisa vanhu Bhaibheri.
BHAIBHERI RINOCHINJA UPENYU
Mibvunzo Mitatu Yakachinja Upenyu Hwangu
Mudzidzisi paakava mudzidzi, mudzidzi akava mudzidzisi, Doris Eldred akawana mhinduro dzinogutsa dzemibvunzo yake pamusoro peupenyu.
Kuwana Chinhu Chinokosha Chekare-kare Mumarara
The Rylands fragment ndicho chinyorwa chekaresa pazvimwe zvinyorwa zveMagwaro echiKristu echiGiriki zvati zvawanikwa.
KUKURUKURA NEMUVAKIDZANI
Sei Tichifanira Kuyeuka Rufu rwaJesu?
Vanhu vakawanda vanopemberera zuva rekuberekwa kwaJesu paKrisimasi uye vanopemberera kumuka kwake paIsita. Asi sei Zvapupu zvaJehovha zvichiyeuka rufu rwaJesu?
Waizviziva Here?
Mukuru weuto aiita basa rei muuto reRoma? Magirazi ekuzvitarisa aishandiswa munguva inotaurwa muBhaibheri akasiyana sei neemazuva ano?
Mibvunzo yeBhaibheri Inopindurwa
Nguva ichazombosvika here yekuti vanhu vose vanenge vaine rudo?
Zvimwe Zviri paIndaneti
Bhaibheri Rinobva Kuna Mwari Here?
Vanyori vakawanda veBhaibheri vairatidza kuti Mwari ndiye aivatungamirira pane zvavainyora. Nei vaidaro?


text:
Selma Ikela
Venduka-Moomu tupu yina kumoneka asi kapi vana tunguko mambo gokugwederera, Ministeli zoyirugana nougendero kazitente asi varugani vemepangero vanakara pendindiro vanahepa kugwana mambo gepangero ndi asi gomanunu vahepa kundindira siruwo sosire yipo asi vakagwane mambo ogo.
Ministeli zoyirugana nougendero muuyungili po gwazo Julius Ngwenda kayinkondopekere eyi asi varugani vamwe vemepangero kavakere tavagava marunyegenyo gawo asi awo kwakara pelikwamo nomvhura dononzi nye simpe kapi vagwana mbatero zokuvapa uturo ndi asi mambo.
Eyi navavhura kudiva asi mambo aga kapi gana kuligwederera hena. Ose kwarandesa mambo gamwe, ano noflat nado kwakara tupu poopo twahana kugwedako. Nsene asi kwato ogu ana hageke yirugana, aze mepwizumuko, ndi asi vamutume noyirugana komukunda gopeke ndi asi adogoroke, kapi tuna kara hena nevango lyongandi muntu ogo ana kara asi kuna pumbwa mararo. Ministeli ngesi kuna kara nomambo gokusika ko56, ava gava ntani noflats kuna kara dokusika ko 474 edi ava gava komuntu ana gendererere kuwiza moVenduka mwelike ngoso. Ministei simpe kuna kara hena nombo gokusika ko214 aga vagava konoministeli dokulisiga siga omu yina kara asi miniteli zekungo nepopero kuna kara nononzugo dokusika ko113.
Ministeli simpe kuna kara hena nomambo aga vagava unene noflats konoministeli dokulisigasiga moVenduka. Ministeli zoyirugana kufuta mutero gononzugo odo edi vatura asi konoministeli peke vadigava ndi asi vadiheheda. Ava nye vaa karamu momambo ogo, kuna kara wokupira kukwara, nokufuta nsonso kukwama ndi asi 4% kutunda monzambi zogo muntu moflats.
Ano nsene nzugo nye zakara nomazimo gatatu, ndi gavali, ogo ana karamu gahepa kufuta noperesenta dina siki ko6% , nonzugo ntatu gahepa kufuta 8% kutunda moyiwizamo yendi. Muntu ogu kuvhura akare mevango lina likare asi embo ndi asi flats dogoro takaza mepwizumuko ndi asi kuna mudirwire kodoropa zimwe ndi asi ana dogoroka. Ngwenda simpe katente asi mambo nye ogo vana kara nago gana lihora.
Morwa pomavango gamwe apa pwakere asi mambo hawe ngesi twagatjindja nye gakare nomberewa, mberewa ngwendi zomutareli nombapira depangero doyimaliva, ntani mberewa zonene zaSADC zovahamutjanga. Ngweda katente asi mambo manzi vatulire pelikwamo, omu vapulire owo vakaramo asi ngano vagarande. Nsene asi membo lyapangero wakara ove kukupa nye mpito ogazareko asi toliranda ndi ngapi.
Sina kara nye situmbukira sanyamoge ogu ono karamu membo olyo owize koministeli nokuytanta asi ono kara neharo mokuranda embo olyo.
Yimo ana kugwedako Ngweda nokutanta asi sinzi sovantu nye vana tungu momambo gepangero ngesi kuna kulikida asi vana kara neharo varande mambo ogo.


text:
Kana muri achipfuura nguva yakaoma, vanhu havasi kuziva zvokutaura. Mhedzisiro maturo clichés kana trite kuedza ufare. Ndagara vaiva nechinetso Cliche phrases- nekwaiitwa hazvirevi chinhu munhu achiti kwavari uye regai chaizvoizvo kubatsira munhu achivateerera. One zvinhu zvakafanana, "Chin kumusoro" uye "Zviri unenge zviri nani." Chaizvoizvo? Unoziva sei? Usingaiti shamwari dzako chero nyasha nokuvapa chiedza, fluffy tariro dzisina midzi chinhu. chokwadi chakasimba kuti apo yakadzika marwadzo Hits tinofanira zvizununguke kuraramisa.
Paaiita Kumbonetswa yake kenza, Christopher Hitchens vataura kushungurudzwa zvakafanana nevamwe maturo zvirevo tikakandira kumativi. Iye anopedza mapeji mashomanana uchirwisa mumwe wavo mubhuku rake rinonzi, Rufu. Anoti, "Zvikuru sei, Ndakarega akadzika chiziviso kuti zvishoma 'chero asingadi kuuraya ini anondisiya nesimba.' "Anoenderera mberi achiti, "In mhuka mumuviri nyika ... pane zvose vakawandisa zvinogona kuuraya iwe, Usauraya iwe, uye ipapo kukusiya zvakati simba. "Hakugoni chete unonzwa mufaro?
Zvinoita mwoyo, asi ndinofunga Hitchens zvakarurama mupfungwa. Zviri ingangodaro tinogona kuenda kuburikidza nezvinhu zvakaoma kuti chete simba akatibata kunotiswededza pedyo rufu. Ndinogona kufungidzira munhu achibvunza mubvunzo, “Sei chinhu ichi chakaipa kwazvo kuti ini akasimba?” Kunyange zvakanaka vanhu vanogona kuputswa pasi utsinye nyika yedu vafa. Netariro anogona chete kupukunyuka kurohwa zhinji kudaro kusvikira kwatanga, uye chokwadi pakupedzisira chinovhunga kunze. Mashoko kuti kamwe yakarira akanaka zvino sokuti maturo. Asi ndiro tsime-zvichireva manzwiro Hitchens akarwisa nokusingaperi vechokwadi? Ndofunga kudaro.
Apo Ichokwadi?
"Chii chisingaratidzi kundiuraya zvinondirwadza akasimba" rinogona kuva yechokwadi, asi chete kana pane zvinopfuura upenyu huno. Kana upenyu huno, ino, uye muviri ichi zvose pane, Hitchens zvakarurama. Hazvina inhema. Zvaizova zvakafanana achiti, "Chii chisingaratidzi ingasvika motokari yangu zvinoita nesimba." Ndizvo pusa. Ungave kuti kufuratira chokwadi kudavira kuti. Asi kana miedzo yedu duku mune husingaperi zvaanoreva dzimwe mhando naro anoshandura zvose.
Pauro anotiudza, "Zvinhu zvose zvinobata pamwe kuti zvinakire avo vanoda Mwari uye vakadamwa maererano nezano rake." Ndima iyi ndiyo nguva aishungurudza, asi zviri chimwe zvipikirwa yakaisvonaka yose Rugwaro. Izvi hazvirevi kuti vaKristu risingakundiki. Tose nemiedzo, asi hatigoni pakupedzisira kukundwa navo. Kunyange vavengi vedu rakaipisisa, kufanana kutambura uye rufu, vave shamwari dzedu muna Kristu, nokuti pakupedzisira kushanda tsitsi dzedu.
Saka sei chaizvo chaizvoizvo vanogona miedzo izvi pokudengenyeka kutiita kusimba? Hedzinoi nhatu (pamwe zvinokosha bindepinde):
1. Ivo kutiita kuvimba naJesu
Pandinonzwa sokuti zvose muupenyu hwangu chinoenda zvakanaka, mwoyo wangu pakarepo vanotiza kupinda kuzvidzora kuyanzva. It harumboperi. Ini kutanga kunyengetera zvishoma nokuti ini asingafungi zvakakwana zvokufungidzira handina chinhu chamakashayiwa. Ndava vanozvikudza nokuti ndinofunga ndiri chikonzero zvose kuenda zvakanaka. Munguva idzodzo, Ndiri kukanganwa kuti Mwari ndiye mupi zvipo zvakanaka, uye ndichiri kuda kuti andibatsire. Ndiri kuzvitutumadza kuti ndine akanzi zvose dzake.
Asi kana miedzo kwatingava, vanoratidza isu utera hwedu pachedu. Urwere anoyeuchidza kukosha kwedu, akarara-offs anotiyeuchidza kuti basa nesimba hakurevi chinhu, uye kunetsana anotiyeuchidza kuti tinofanira Jesu ose nharaunda hwedu.
2 Corinthians 12 ndiko nyaradzo kwandiri munguva muutera. Pauro anoziva kuti Mwari akamupa muedzo "rambai [iye] asava vhaira. "Akati anodada nomufaro muutera hwake, uye kuti iye kugutsikana nemarudzi ose nemiedzo. Pauro aigona sei kugutsikana uye kunyange akafara pamusoro nemiedzo yake? Ndinofunga Pauro ari kutaura kuti miedzo iyi pachena kuti iye inoda nyasha dzaMwari uye simba. Self-nedoro utera, uye kuvimba Kristu ndiye simba. Saka Pauro anoti, "Pandinenge ndisina simba, ipapo ndine simba. "
2. Ivo tive saJesu
Isu hauzokwanisi kutsungirira miedzo pokudengenyeka kusvikira tikaziva kuti nyaradzo yedu uye utano hwakanaka haisi chii chinonyanya kukosha. Nyaradzo uye utano zvinhu zvakanaka kuti Mwari anofarira kupa kwatiri. Asi naMwari chinonyanya kuda upenyu hwedu kuti taizova saJesu. Uye Iye aitoda kushandisa miedzo kuita kuti. Hebrews 12 anoti, "[Mwari] anoranga nokuda kwedu zvakanaka isu, kuti tinogona kugoverana utsvene hwake. "Training raMwari yokurovedza muviri anogona kukuvadza dzimwe nguva, asi Achaita kuti tive vakasimba.
James 1:2 chinouya mupfungwa, kwaakanga anotiudza kuti "zvitorei zvose, hama dzangu, kana ukasangana nemiedzo yakasiyana-siyana siyana…"Chikonzero tinofanira zvitorei ndiwo hunhu sohwaKristu inobereka. Kuzvininipisa kwedu kunokosha kupfuura mufaro wedu. Zviri nani kuva mumuviri simba uye simba mune zvokunamata.
3. Ivo tive refu kuva naJesu
Mwoyo yedu simba chivi, uye kazhinji isu tichimanikidzwa kupanga zvakawanda ino kupa. Asi kana kwekanguva mufaro ino yakatorwa kubva kwatiri, tiri vakayeuchidzwa kuti Nyika haisi musha wedu. vagari yedu kumwewo.
Ndinofarira kugara zvakanaka Hotels, uye kana ini ndinoedza kushandisa zvose perks. Asi zvino ini atanga kurega mukadzi wangu, ndobva kuona handina mbatya Ndaireva kuunza, ndobva kuziva nzvimbo basa iri pamusoro hafu sezvinoita mudzimai wangu kubika. Rinondiyeuchidza kuti hotera iri harisi musha wangu. Unmet nokuchiva kundiita refu pamba. pasi rino harisi apo tiri, uye miedzo anotiyeuchidza kuti paradhiso edu kumwewo, naIshe wedu. Pachange pasina zvido unmet Kudenga, nokuti Ishe wedu achagutsa dzose zvishuvo zvedu. Achazviita tinobvisa marwadzo ugodira nyasha dzake pamusoro pedu kunze nokusingaperi.
Saka nguva inotevera une shamwari achipfuura rokubvisa nguva, kuvayeuchidza kuti kunyange mamiriro ezvinhu anogona kuita kuti tive vakasimba. Kwete kuburikidza mafungire uye netariro, asi kuburikidza tariro chaiyo uye chaiyo chinja. Uye paunenge achipfuura mwaka yakaoma, ngazviitike pedyo Kristu. Usatya, Ishe unewe.
tariro mutendi ari mhiri guva, neinotevera upenyu tichasangana kufanana uye naye. Saka kunyange chii anouraya isu tive nesimba.


text:
Lizzy Mushoriwa —
YAKAVE batai batai mudare redzimhosva apo vavakidzani vakaudzana makobvu nematete mushure mekupumhana huroyi. Gloria Ziwerekete akadhonzera Margaret Mutambo kuHarare Civil Court achiti ari kumupumha huroyi pamwe nekumutsvagira gen’a rekuti rimurove.
“Changamire, ndauyawo naamai ava muvakidzani wangu asi hatisisina mufaro mukugara kwedu. Vanonditi ndiri muroyi asi ini handizive kuti ndakavaroya papi?” anodaro Ziwerekete.
Anoti Mutambo anomutsvagira gen’a kuti rimutuke nekumutyisidzira.
“Amai ava vanonditsvagira gen’a rinondityisidzira vachiti ndichazviona. Vakaenda kuDomboshava kumusha kwavo vakanyepa kunasabhuku kuti ndini ndiri kuvati muroyi apo vakanga vave kusandura nyaya,” anodaro.
Mutambo anoramba kuti ari kupumha Ziwerekete huroyi.
“Amai ava vanonyepa, ini handina kumbovati muroyi asi kuti murume wavo ndiye akauya kumba kwangu akati ndiri kufamba ndichiti mukadzi wake muroyi. Ivo amai ava ndipo pavakabva vatanga kupopota,” anodaro.
Ziwerekete anobva amugamha achiti, “Munonyepa, amai imi munogara muchiti ndiri muroyi. Tauraika kuti ndakakuroyai papi, hamunyare!”
Mutambo anomupindura achiti Ziwerekete nemurume wake vanofanira kusiyana naye.
“Haiwa, ndisiye iwe. Murume wako anofamba achitaura kuti ndakarara naye anozviwanepi izvozvo? Siyanai neni!” anodaro achifemuruka nehasha.
Mutongi Larzin Ncube akapa Ziwerekete gwaro rerunyararo.


text:
NYAYA IRI PAKAVHA | NGIROZI—DZIRIKO HERE? KUZVIZIVA KUNOBATSIREI?
Chokwadi Nezvengirozi
Unoda here kuziva kuti ngirozi dzakamboita sei, dzakabvepi uye kuti dzinoita basa rei? Hakuna kumwe kwaungawana mhinduro dzechokwadi kunze kwemuShoko raMwari Bhaibheri. (2 Timoti 3:16) Bhaibheri rinoti kudii?
Mwari Mweya uye ndizvo zvakaitawo ngirozi, hadzina muviri ‘wenyama nemapfupa.’ Ngirozi dzakanaka dzinogara kudenga uye dzinotosvika kunogara Mwari.—Ruka 24:39; Mateu 18:10; Johani 4:24.
Dzimwe nguva dzaimbouya panyika kuzoita basa radzainge dzatumwa naMwari. Saka dzaibva dzachinja miviri dzoita sevanhu uye padzainge dzapedza basa radzo dzaibva dzachinja zvekare miviri yadzo dzodzokera kudenga.—Vatongi 6:11-23; 13:15-20.
MuBhaibheri, ngirozi dzinotaurwa sevarume uye padzaiuya panyika dzaichinja miviri yadzo dzooneka sevarume. Asi ngirozi pachadzo hakuna dzinonzi idzi varume idzi vakadzi. Hadziroori uye hadzikwanisi kubereka dzimwe ngirozi. Ngirozi hadzina kutanga dziri vanhu. Dzakasikwa naJehovha dzingori ngirozi uye ndosaka Bhaibheri richidziti “vanakomana vaMwari wechokwadi.”—Jobho 1:6; Pisarema 148:2, 5.
Bhaibheri rinoti kune “ndimi dzevanhu nedzengirozi,” kuratidza kuti ngirozi dzine mutauro wadzinoshandisa pakutaurirana. Kunyange zvazvo Mwari akashandisa ngirozi kuti dzitaure nevanhu, haadi kuti tidzinamate kana kuti tinyengetere kwadziri.—1 VaKorinde 13:1; Zvakazarurwa 22:8, 9.
Kune makumi ezviuru emakumi ezviuru zvengirozi, uye dzinogona kutosvika kumabhiriyoni.—Dhanieri 7:10; Zvakazarurwa 5:11.
Ngirozi dzine “simba guru” uye dzakachenjera kupfuura vanhu. Dzinokwanisa kumhanya zvakanyanya zvatisingakwanisi kufungidzira.—Pisarema 103:20; Dhanieri 9:20-23.
Kunyange zvazvo dziine simba rakakura uye dzakachenjera kutipfuura, dzine zvimwe zvadzisingakwanisi kuita uye zvadzisingazivi.—Mateu 24:36; 1 Petro 1:12.
Ngirozi dzine unhu hwakanaka hwakasiyana-siyana uye dzine rusununguko rwekusarudza. Saka kungofanana nesu, dzinokwanisa kusarudza kuita zvakanaka kana kuti zvakaipa. Chinosuwisa ndechekuti dzimwe ngirozi dzakasarudza kupandukira Mwari.—Judha 6.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
28 “Zvino kana ukanyatsoteerera inzwi raJehovha Mwari wako nokuchenjerera kuita mirayiro yake yose yandiri kukurayira nhasi,+ Jehovha Mwari wako achakuisawo pamusoro pemamwe marudzi ose epanyika.+
2 Zvikomborero zvose izvi zvichauya pauri zvokubata,+ nokuti unoramba uchiteerera inzwi raJehovha Mwari wako:
3 “Uchakomborerwa uri muguta,+ uye uchakomborerwa uri mumunda.+
4 “Zvibereko zvedumbu+ rako nezvibereko zvevhu rako nezvibereko zvezvipfuwo+ zvako, mhuru dzemombe dzako nevana vemakwai+ ako zvichakomborerwa.
5 “Tswanda+ yako nomokukanyira+ zvichakomborerwa.
6 “Uchakomborerwa paunopinda, uye uchakomborerwa paunobuda.+
7 “Jehovha achaita kuti vavengi vako vanokumukira vakundwe pamberi pako.+ Vachauya kuzokurwisa nenzira imwe chete, asi vachakutiza nenzira nomwe.+
8 Jehovha acharayira kuti migove yako yezvakachengetwa+ nezvose zvaunoita+ zvikomborerwe, uye achakukomborera munyika yauchapiwa naJehovha Mwari wako.
9 Jehovha achaita kuti uve rudzi rwake rutsvene,+ sezvaakakupikira,+ nokuti unoramba uchichengeta mirayiro+ yaJehovha Mwari wako, uye wakafamba munzira dzake.
10 Marudzi ose epanyika achafanira kuona kuti zita raJehovha rashevedzwa pauri,+ uye chokwadi achakutya.+
11 “Jehovha achaita kuti ubudirire kwazvo pazvibereko zvedumbu rako+ nezvibereko zvezvipfuwo zvako nezvibereko zvevhu rako,+ panyika yakapikirwa madzitateguru ako naJehovha kuti achakupa.+
12 Jehovha achakuzarurira matura ake akanaka, iwo matenga, kuti akupe mvura panyika yako mumwaka wayo+ uye kuti akomborere mabasa ose oruoko rwako;+ uye uchakweretesa marudzi mazhinji, asi iwe hauzokwereti.+
13 Jehovha achakuisa kumusoro, kwete kumuswe; uye uchangofanira kuva pamusoro,+ haungavi pasi, nokuti unoramba uchiteerera mirayiro+ yaJehovha Mwari wako, yandiri kukurayira nhasi kuti uichengete nokuiita.
14 Musatsauka pamashoko ose andiri kukurayirai nhasi, muchienda kurudyi kana kuruboshwe,+ kuti mutevere vamwe vanamwari kuti muvashumire.+
15 “Zvino kana ukasateerera inzwi raJehovha Mwari wako nokuchenjerera kuita mirayiro yake yose nemirau yake yandiri kukurayira nhasi, kutukwa kwose uku kuchauyawo pauri kwokubata:+
16 “Uchatukwa uri muguta,+ uye uchatukwa uri mumunda.+
17 “Tswanda+ yako nomokukanyira+ zvichatukwa.
18 “Zvibereko zvedumbu+ rako nezvibereko zvevhu rako,+ mhuru dzemombe dzako nevana vemakwai+ ako zvichatukwa.
19 “Uchatukwa paunopinda, uye uchatukwa paunobuda.+
20 “Jehovha achatumira pauri kutukwa,+ kuvhiringidzika+ nokurangwa+ pazvinhu zvako zvose zvauchaedza kuita, kusvikira watsakatiswa uye wakurumidza kuparara, nokuda kwokuipa kwemabasa ako zvauchange wandisiya.+
21 Jehovha achaita kuti denda rikunamatire kusvikira akuparadza panyika yauri kuenda kunotora kuti ive yako.+
22 Jehovha achakurova netiibhii+ nokupisa muviri kwazvo nokuzvimba nokupisa muviri kunokonzerwa nefivha nebakatwa+ nokutsva kwezvirimwa+ nokuvhuvha,+ uye zvichakutevera kusvikira waparara.
23 Matenga ako ari pamusoro pako anofanirawo kuva emhangura, uye nyika iri pasi pako yesimbi.+
24 Jehovha achakupa zvinhu zvakaita upfu neguruva kuti zvive mvura panyika yako. Zvichabva kudenga zvichiuya pauri kusvikira watsakatiswa.
25 Jehovha achaita kuti ukundwe pamberi pevavengi vako.+ Uchaenda kwavari nenzira imwe chete, asi uchavatiza nenzira nomwe; uye uchava chinhu chinotyisa kuumambo hwose hwepanyika.+
26 Chitunha chako chichava zvokudya zvezvisikwa zvose zvinobhururuka zvokumatenga nokumhuka dzomusango, pasina angazvidederesa.+
27 “Jehovha achakurova nemamota eIjipiti+ nemamota okumagaro nemhezi nemapundu, zvisingazorapiki.
28 Jehovha achakurova nokupenga+ noupofu+ uye nokuvhiringidzika kwomwoyo.+
29 Uchava munhu anotsvangadzira masikati machena, sokutsvangadzira kunoita bofu murima,+ uye hauzoiti kuti nzira dzako dzibudirire; uchagara uchibiridzirwa uye uchibirwa, pasina munhu anokuponesa.+
30 Uchavimbisa mukadzi kuti umuroore, asi mumwe murume achamubata chibharo.+ Uchavaka imba, asi hauzogari mairi.+ Uchadyara munda wemizambiringa, asi hauzotangi kuushandisa.+
31 Nzombe yako ichaurayirwa pamberi pako chaipo—asi hauzomboidyi. Mbongoro yako ichatorwa nechisimba uchizviona—asi haizodzoki kwauri. Makwai ako achapiwa vavengi vako—asi hapana anozokuponesa.+
32 Vanakomana vako nevanasikana vako vachapiwa rumwe rudzi,+ maziso ako akatarira uye uchivasuwa nguva dzose—asi maoko ako achange asina simba.+
33 Zvibereko zvenyika yako nezvose zvawakashandira zvichadyiwa norudzi rwausina kuziva;+ uye nguva dzose uchava munhu anongobiridzirwa nokudzvinyirirwa.+
34 Uchapengeswa nezvauchaona nemaziso ako.+
35 “Jehovha achakurova nemamota akaipa pamabvi ose nemakumbo ose, asingazorapiki, kubvira pasi petsoka yako kusvikira panhongonya yomusoro wako.+
36 Jehovha achakuendesa+ iwe namambo+ wauchagadza pamusoro pako kurudzi rwausina kuziva, iwe kana madzitateguru ako; uye ikoko uchashumira vamwe vanamwari, vematanda nevematombo.+
37 Uchava chinhu chinokatyamadza,+ uchava chirevo+ uye chinhu chinoshorwa pakati pemarudzi ose auchaendeswa kwaari naJehovha.
38 “Uchaenda nembeu yakawanda kwazvo kumunda, asi uchaunganidza zvishomanana,+ nokuti zvichadyiwa nemhashu.+
39 Uchadyara minda yemizambiringa nokuisakurira, asi hauzonwi waini uye hapana zvauchaunganidza,+ nokuti zvichadyiwa nemakonye.+
40 Uchava nemiti yemiorivhi munharaunda yako yose, asi hauzozori mafuta, nokuti maorivhi ako achadonha.+
41 Uchabereka vanakomana nevanasikana, asi havazorambi vari vako, nokuti vachatapwa.+
42 Miti yako yose nezvibereko zvevhu rako zvichava zvezvipembenene zvinorira.
43 Mutorwa ari pakati pako acharamba achingokwirira kukupfuura, asi iwe—ucharamba uchingodzikira.+
44 Iye ndiye achakukweretesa, asi iwe—hauzomukweretesi.+ Iye achava musoro, asi iwe—uchava muswe.+
45 “Kutuka+ kwose uku kuchauya pauri, kwokutevera, kwokubata kusvikira watsakatiswa,+ nokuti unenge usina kuteerera inzwi raJehovha Mwari wako nokuchengeta mirayiro yake nemirau yake yaakakurayira.+
46 Kucharamba kuri pauri nepavana vako sechiratidzo nechishamiso nokusingagumi,+
47 nokuti unenge usina kushumira Jehovha Mwari wako uchifara nomufaro+ womwoyo nokuda kwokuwanda kwezvinhu zvose.+
48 Uchafanira kushumira vavengi vako+ vauchatumirwa naJehovha uine nzara+ nenyota, usina kupfeka, uchishayiwa zvinhu zvose; uye achaisa joko resimbi pamutsipa wako kusvikira akutsakatisa.+
49 “Jehovha achakumutsira rudzi ruri kure,+ runobva kumugumo wenyika, sokubvuta kunoita gondo,+ rudzi rune rurimi rwausingazonzwisisi,+
50 rudzi rune chiso chinotyisa,+ rusingazosaruri akwegura kana kunzwira nyasha jaya.+
51 Vachadya zvibereko zvezvipfuwo zvako nezvibereko zvevhu rako kusvikira watsakatiswa,+ uye havazokusiyiri zviyo, waini itsva kana mafuta, mhuru dzemombe dzako nevana vemakwai ako kusvikira vakuparadza.+
52 Vachakukomba uri mukati memagedhi ako ose kusvikira masvingo ako marefu uye akasimba auri kuvimba nawo aputsika munyika yako yose, chokwadi, vachakukomba uri mukati memagedhi ako ose munyika yako yose, yawakapiwa naJehovha Mwari wako.+
53 Ipapo uchadya zvibereko zvedumbu rako, nyama yevanakomana vako nevanasikana vako,+ vawakapiwa naJehovha Mwari wako, nokuda kwokuomerwa nokumanikidzwa kwauchakomberedzwa nako nomuvengi wako.
54 “Kana ari murume akatsvinda kwazvo uye akatunhidzwa kwazvo uye akaregererwa anenge ari pakati pako, ziso+ rake richava richingoda kuita zvakaipa kuhama yake nomudzimai wake waanoda nevanakomana vake vaanenge asara navo,
55 kuti arege kupa mumwe wavo nyama yevanakomana vake yaachadya, nokuti anenge asisina chaanenge asara nacho nokuda kwokuomerwa nokumanikidzwa kwauchakomberedzwa nako nomuvengi wako uri mukati memagedhi ako ose.+
56 Kana ari mukadzi akatunhidzwa uye akaregererwa anenge ari pakati pako asina kumboedza kutsika pasi netsoka yake nokuda kwetsika yokutunhidzwa nokuregererwa,+ ziso rake richava richingoda kuitira murume wake waanoda nomwanakomana wake nomwanasikana wake zvakaipa,
57 kunyange zvose zvinobuda nepakati pemakumbo ake pashure pokusununguka+ uye vanakomana vake vaakabereka, nokuti achavadya pachivande nokuda kwokushayiwa zvinhu zvose nokuda kwokuomerwa nokumanikidzwa kwauchakomberedzwa nako nomuvengi wako uri mukati memagedhi ako.+
58 “Kana ukasachenjerera kuita mashoko ose omutemo uyu akanyorwa mubhuku rino,+ kuti utye zita iri rinokudzwa+ nerinotyisa,+ iro rokuti Jehovha,+ Mwari wako,
59 Jehovha achaitawo kuti matambudziko ako nematambudziko evana vako arwadze kwazvo, matambudziko makuru uye anogara kwenguva refu,+ nezvirwere zvakaipa uye zvinogara kwenguva refu.+
60 Achadzosa pauri hosha dzose dzeIjipiti dzawaitya, uye dzichakunamatira.+
61 Uyewo, chero chirwere chipi zvacho nedambudziko ripi zvaro risina kunyorwa mubhuku romutemo uno, Jehovha achazviunza pauri kusvikira watsakatiswa.
62 Chokwadi muchasara nevashoma kwazvo,+ kunyange zvazvo muchizova mawanda senyeredzi dzokumatenga,+ nokuti munenge musina kuteerera inzwi raJehovha Mwari wenyu.
63 “Zvino Jehovha zvaakafara kwazvo kuti akuitirei zvakanaka nokuita kuti muwande,+ saizvozvo Jehovha achafara kwazvo kuti akuparadzei nokukutsakatisai;+ uye muchangobviswa panyika yamuri kuenda kunotora kuti ive yenyu.+
64 “Jehovha achakuparadzirai pakati pemarudzi ose kubva kune mumwe mugumo wenyika kusvikira kune mumwe mugumo wenyika,+ uye ikoko uchashumira vamwe vanamwari vematanda nevematombo vausina kuziva, iwe kana madzitateguru ako.+
65 Hauzozorori pakati pemarudzi iwayo,+ uyewo tsoka yako haizovi nenzvimbo yokuzororera; Jehovha achakupa mwoyo unodedera+ nemaziso akaneta+ nokuora mwoyo kwomweya.
66 Upenyu hwako huchava pangozi huru kwazvo uye uchange uchitya usiku nemasikati, hauzovi nechokwadi noupenyu hwako.+
67 Mangwanani uchati, ‘Dai ari manheru!’ uye manheru uchati, ‘Dai ari mangwanani!’ nokuda kwokutya kwomwoyo wako kwauchatya nako uye nokuda kwezvauchaona nemaziso ako.+
68 Jehovha achakudzosera kuIjipiti nengarava nenzira yandakati kwamuri, ‘Hauzomboionizve,’+ uye muchazvitengesa kuvavengi venyu ikoko kuti muve varandarume nevashandikadzi,+ asi pachange pasina mutengi.”
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Dheuteronomio 28
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chirongwa chekunyoresa pachishandiswa mishina yechizvino zvino, yeBiometric Voter Registration kits choburitsa kusagadzirira kwakakwana kweZimbabwe Electoral Commission kuMasvingo sezvo nzvimbo dzekunyoresa dziri kushaikwa mumishina iyi.
Nyaya yakakwidzwa kumatare neMDC-T ichiti mutungamiri wenyika, VaRobert Mugabe, vakakanganisa pavakatara mazuva echirongwa che BVR yonzwikwa mudare mangwana.
Mutungamiri weAmerica, VaDonald Trump, votaura kekutanga nhasi kumusangano weUnited Nations General Assembly, uyo uri kupindwawo nemutungamiri wenyika, VaRobert Mugabe, avo vakasvika mu New York nemusi weSvondo.
Sangano reZimbabwe National Liberation War Veterans Association rinotungamirwa naVaChris Mutsvangwa roendesa gurukota revakarwa muhondo kumutare richiti vari kushandiswa neZanu PF kuti vaumbe sangano revakarwa muhondo rinorerekera kumutungamiri weZanu PF, VaRobert Mugabe.
Nyanzvi munyaya dzehupfumi dzozeya zviri kuitika pamusika weZimbabwe Stock Exchange uyo unonzi uri kuita zvakanaka chose panguva iyo vanhu vari kunetseka zvikuru kuti vatore mari dzavo kumabhanga.
Vamwe vagari vekuDzivaresekwa3 vogara vakabatira ura mumaoko vachitya kudzingwa mundzimba dzavagere dzekanzuru sezvo vari kutadza kubhadhara mari kukanzuru yeHarare.
Muchirongwa cheThe Connection na8pm tiri kutarisa vechidiki vari kupinda muchirongwa chekunyoresa kuvhota pachishandiswa mishina mitsva yeBiometric Voter Registration.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose…
Musakanganwa kutifarira paFacebook peji redu re VOA Shona.


text:
GWERU —
Kunyange hazvo mutungamiri weMDC, VaMorgan Tsvangirai, vachiti vane chokwadi chekuti bato ravo richakunda musarudzo, vanoti vakazvipira kusiya hutungamiri hweMDC kana bato iri rikakundwa musarudzo idzo dzinotarisirwa kuveko gore rinouya. VaTsvangirai vati chinhu chinenge chakanaka kusiyira vamwe kuti vatungamire bato.
Vachitaura kuvatungamiri vematunhu ebato ravo muGweru neChishanu, VaTsvangirai vati bato ravo rave neruzivo rwekutungamira nyika mushure mekuve muhurumende yemubatanidzwa kwemakore mana apfuura.
VaTsvangirai, avo vakaparura chirongwa chebato ravo chinopa hwaro hwemafambisirwo ezvehupfumi hwenyika muHarare neChipiri, vati bato ravo rine hurongwa hwakanaka hwekuendesa nyika mberi.
Zanu PF iri kushora chirongwa cheMDC chezvehupfumi hwenyika ichi vachiti hachina maturo vachitiwo bato reMDC rakavamba chirongwa ichi senzira yekukwezva vatsigiri panguva yesarudzo.
Asi VaTsvangirai vati chikonzero chikuru chakaita kuti mutungamiri wenyika, VaRobert Mugabe, nebato ravo reZanu PF vaendese nyika kumawere, inyaya yekuti vaive vasina hurongwa hwekuti votonga nyika sei pavakavamba hurumende mushure mekunge nyika yatora kuzvitonga.
Vaenderera mberi vachiti zvakakosha kuti bato ravo rive nehurongwa hwekutungamira nyika sezvo vane tarisiro yekuti richave iro richakunda musarudzo dzinouya.
Vatiwo bato ravo richaita sarudzo dzekutsvaga vamiriri vemudare reseneti, pamwe chete nere House of Assembly nemakanzura kuchishandiswa mitemo yebato.
VaTsvangirai vabvuma kuti nyaya yehuwori yange yatekeshera mumakanzuru vakati bato ravo rave kutora matanho ekunyatsoongorora vanhu vose vanoda kuve makanzura vasati vakwikwidza muzvinzvimbo izvi.
VaTsvangirai vatsinhira kuti bato ravo harizofa rakachengeta vanhu vanoita huwori vakati hazvivarwadze kuti vanhu vakaita sameya weGweru, VaTedios Chimombe, avo vakadzingwa mubato reMDC nenyaya yehuwori, vave kunzi vave nhengo dzerimwe bato.
VaTsvangirai vakurudzira vatsigiri vavo kuti vasiyane netsika yekupokana vachirwira zvigaro izvo vati zvakakonzera kuti bato ravo ritadze kukunda mune dzimwe nzvimbo munyika pasarudzo dzemuna 2008. Vakurudzirawo vatsigiri vavo kuti vanyorese kuti vagokwanisa kuvhota vakawanda musarudzo dzinouya.
Vatungamiri veMDC vanosanganisira mutevedzeri waVaTsvangirai, Muzvare Thokozane Khupe, munyori mukuru webato, VaTendai Biti, pamwe nemunyori anoona nezvekufambiswa kwemabasa mubato iri, VaNelson Chamisa, ndevamwe veavo vange varipowo pamusangano uyu.
Vatungamiri vebato iri vari kuita misangano yakadai munzvimbo dzakasiyana-siyana senzira yekuzivisa vatsigiri varo mamiriro ezvinhu muhurumende pamwe nekuvakurudzira kugadzirira sarudzo.


text:
Nyaradzwa Uyewo Nyaradza Vamwe
Sezvo tiri vanhu vane chivi, tose zvedu takamborwara, pamwe pacho zvakanyanyisa. Patinosangana nematambudziko akadaro, tingatsungirira sei?
Tinogona kubatsirwa chaizvo pakutsungirira nokunyaradzwa nevemumhuri, shamwari, uye vatinonamata navo.
Mashoko emutsa uye erudo anotaurwa neshamwari anogona kuita semafuta anorapa uye anozorodza. (Zvir. 16:24; 18:24; 25:11) Asi vaKristu vechokwadi havangofungi zvokunyaradzwa chete. Vanovavarirawo “kunyaradza vaya vari pakutambudzika chero kworudzi rupi zvarwo nokunyaradza [kwavari] kunyaradzwa nako naMwari.” (2 VaK. 1:4; Ruka 6:31) Izvi ndizvo chaizvo zvakaitika kuna Antonio, mutariri weruwa wokuMexico.
Paakabatwa kuti aiva nekenza yemuropa, Antonio akashungurudzika zvisingaiti. Kunyange zvakadaro, aiedza kusazvifunga. Akazviita sei? Aiedza kuyeuka nziyo dzoUmambo uye kudziimba zvinonzwika achifungisisa mashoko acho. Kunyengetera zvinonzwika pamwe nokuverenga Bhaibheri zvakamunyaradzawo chaizvo.
Zvisinei, iye zvino Antonio ava kuziva kuti akabatsirwawo chaizvo nehama dzake dzechiKristu. Anoti: “Ini nemudzimai wangu patainyanya kuzvidya mwoyo, taikumbira mumwe mukuru watiine ukama naye kuti auye kuzonyengetera nesu. Izvi zvaitinyaradza uye zvaiita kuti tidzikame. Chokwadi,” anowedzera kudaro, “kutsigirwa kwatakaitwa nemhuri uye hama dzedu dzatinonamata nadzo, kwakaita kuti munguva pfupi tisanyanya kuzvidya mwoyo.” Akatenda chaizvo rudo rwakadaro rweshamwari!
Mudzimu mutsvene watakavimbiswa unotibatsirawo chaizvo patinenge tiine matambudziko. Muapostora Petro akataura kuti mudzimu mutsvene waMwari “chipo chepachena.” (Mab. 2:38) Izvozvo zvakaoneka pakazodzwa vanhu vakawanda paPendekosti ya33 C.E. Kunyange zvazvo aitaura nezvevakazodzwa, tose zvedu tinogonawo kuwana chipo ichocho chomudzimu mutsvene. Mudzimu mutsvene hauperi, saka unodii kukumbira wakawanda?—Isa. 40:28-31.
NYATSOFARIRA VAYA VANENGE VACHITAMBURA
Muapostora Pauro akatsungirira matambudziko akawanda, uye pamwe pacho akatopotsa afa. (2 VaK. 1:8-10) Asi Pauro aisanyanya kutya kufa. Ainyaradzwa nokuziva kuti Mwari aiva naye. Akanyora kuti: “Ngaarumbidzwe iye Mwari uye Baba vaShe wedu Jesu Kristu, Baba vengoni huru kwazvo uye Mwari wokunyaradza kwose, anotinyaradza pakutambudzika kwedu kwose.” (2 VaK. 1:3, 4) Pauro haana kurega matambudziko ake achimupedza simba. Asi, miedzo yaakatsungirira yakamubatsira kuti ave netsitsi, zvokuti akazokwanisa kunyaradza vamwe pavainge vava kuda kubatsirwa.
Paakapora, Antonio akadzokera kubasa rake rokufambira. Ainge agara achifarira vaainamata navo, asi iye zvino iye nemudzimai wake vanoedza chaizvo kushanyira uye kukurudzira vanorwara. Somuenzaniso, pavakashanyira mumwe muKristu airwara chaizvo, Antonio akaziva kuti hama iyi yaisada kuenda kumisangano. “Hakusi kuti yaisada Jehovha kana kuti dzimwe hama,” anotsanangura kudaro Antonio, “asi kurwara kwainge kwaikanganisa zvokuti yainzwa sokuti haibatsiri.”
Kuti akurudzire hama yacho, Antonio akaikumbira kuti inyengetere pane kumwe kuungana kwakaitwa munguva pfupi yapfuura. Kunyange zvazvo hama yacho yaifunga kuti haikwanisi, yakabvuma. Antonio akati: “Yakapa munyengetero wakazonaka, uye pashure, yainge yachinja kuva mumwe munhu. Yainge yavazve kunzwa sokuti inokosha.”
Chokwadi, tose zvedu takatombotambura, zvichida zvakanyanya kana kuti zvishoma. Asi sezvakataura Pauro, izvi zvinogona kuita kuti tikwanise kunyaradza vamwe pavanenge vachida kubatsirwa. Saka, ngatinzwirei tsitsi hama dzedu dzinenge dzichitambura, totevedzera Mwari wedu, Jehovha, nokunyaradza vamwe.


text:
Mwari Ndiye Anogara Aronga Zvinhu Zvose Zvinozoitika Here?
Mhinduro yeBhaibheri
Mwari anotiremekedza nokutipa simba rokusarudza zvatinoda panzvimbo pokuti agare akaronga zvichazoitika muupenyu hwedu. Ona zvinodzidziswa neBhaibheri.
Mwari akasika vanhu nemufananidzo wake. (Genesisi 1:26) Isu takasiyana nemhuka pakuti kufanana neMusiki wedu tinogona kuratidza unhu hwakadai serudo uye kubata vamwe zvakanaka. Uye kungofanana neMusiki wedu takasununguka kusarudza zvatinoda.
Zvatinoita zvinogona kutema zvichazoitika mune ramangwana. Bhaibheri rinotikurudzira kuti ‘tisarudze upenyu nokuteerera inzwi raMwari,’ zvichireva kusarudza kuteerera mirayiro yake. (Dheuteronomio 30:19, 20) Hwaizova utsinye kuudza munhu kuti sarudza zvaunoda kuita nepo iye asina rusununguko rwacho. Panzvimbo pokutimanikidza kuti tiite zvaanenge ataura, Mwari anotikumbira nerudo achiti: “Haiwa kudai waizoteerera mirayiro yangu! Rugare rwako rwaizoita sorwizi.”—Isaya 48:18.
Kubudirira kwatinoita muupenyu kana kuti kusabudirira hazvirevi kuti ndiMwari akagara azvironga. Kana tichida kubudirira kuita chimwe chinhu tinofanira kushanda nesimba. Bhaibheri rinoti: “Zvose zvinowana ruoko rwako kuti ruite, zviite nesimba rako rose.” (Muparidzi 9:10) Rinotiwo: “Zvirongwa zvomunhu anoshingaira zvinobatsira.”—Zvirevo 21:5.
Rusununguko rwatiinarwo pakusarudza chitori chipo chinobva kuna Mwari nokuti rwunoita kuti timude ‘nomwoyo wose,’ nemhaka yokuti ndizvo zvatinenge tasarudza kuita.—Mateu 22:37.
Mwari haasiri iye anoronga zvinhu zvose zvinoitika here?
Bhaibheri rinodzidzisa kuti Mwari ndiye Wemasimbaose, kureva kuti hakuna mumwe munhu anomuudza zvokuita pamashandisiro aanoita simba rake. (Jobho 37:23; Isaya 40:26) Asi haashandisi simba rake pose pose. Somuenzaniso, Bhaibheri rinoti Mwari ‘akaramba achizvidzora’ panyaya ine chokuita neBhabhironi rekare, iro raiva muvengi wevanhu vake. (Isaya 42:14) Ndizvowo zviri kuitika mazuva ano, ari kurega vanhu vachiita zvavanoda vachiitira vamwe zvakaipa. Asi Mwari haasi kuzoramba akapeta maoko.—Pisarema 37:10, 11.